Ρεκόρ πωλήσεων για την SEAT | CarTest Περιοδικό Αυτοκινήτου\nΗ SEAT πούλησε 574.100 αυτοκίνητα και ξεπέρασε τις πωλήσεις του 2018, κατέκτησε και πάλι την πρώτη θέση πωλήσεων στην Ισπανία, ενώ Γερμανία, Ηνωμένο Βασίλειο, Ελβετία, Πολωνία, Ισραήλ, Σουηδία και Δανία σημείωσαν ρεκόρ όγκου πωλήσεων. Αύξηση των πωλήσεων CUPRA πάνω από 70%, ενώ στην Ελλάδα οι πωλήσεις SEAT αυξήθηκαν κατά 18%. Πλέον, η εταιρεία πούλησε 11.000 ηλεκτρικά EXS kickscooters και φέτος θα λανσάρει το πρώτο της e-Scooter. To 2020 θα είναι η χρονιά της τέταρτης γενιάς Leon, της ηλεκτροκίνησης και της αστικής κινητικότητας\nΈνα νέο έτος ρεκόρ\nΜετά την επιτυχία του 2018, οι πωλήσεις SEAT κατέγραψαν και πάλι τον υψηλότερο όγκο στην ιστορίας της Μάρκας. Το 2019 οι πωλήσεις αυξήθηκαν κατά 10,9% φτάνοντας στα 574.100 αυτοκίνητα. Με αυτό το αποτέλεσμα η SEAT ξεπέρασε το ρεκόρ του 2018 (517.600 αυτοκίνητα) και πέτυχε για τρίτη συνεχή χρονιά διψήφια αύξηση. Η εισαγωγή στην γκάμα των μοντέλων SUV υπήρξε καθοριστική για την ανάπτυξη τα τελευταία τρία χρόνια. Το 2019, το 44,4% των πωληθέντων αυτοκινήτων SEAT ήταν Arona, Ateca ή Tarraco, 10% περισσότερα από το 2018. Το Arona ηγήθηκε των πωλήσεων SUV της SEAT, με 123.700 αυτοκίνητα και 25% περισσότερα από το 2018. Η SEAT πούλησε 98.500 Ateca, 25,9% περισσότερα από το 2018 και το καλύτερο αποτέλεσμα από το λανσάρισμα του το 2016, ενώ επιπλέον πουλήθηκαν και 32.600 Tarraco. Το Leon, ένα βασικό μοντέλο για την αύξηση των πωλήσεων SEAT από το 2012 και με την νέα γενιά του να λανσάρετε σύντομα, εξακολουθεί να είναι το πιο δημοφιλές αυτοκίνητο της εταιρείας, με 151.900 αυτοκίνητα (-4.1%). Το Ibiza παραμένει το δεύτερο πιο δημοφιλές μοντέλο της SEAT, με 125.300 μονάδες (-8%), ενώ το Alhambra και το Mii παρουσίασαν επίσης σημαντικές επιδόσεις: 23.700 πωληθέντα αυτοκίνητα για το MPV και 13.200 μονάδες για το αυτοκίνητο πόλης της SEAT, το οποίο πλέον διατίθεται σε 100% ηλεκτρική έκδοση. Επιπλέον, κατά το δεύτερο μόλις έτος λανσαρίσματος της νέας μάρκας, οι πωλήσεις CUPRA* αυξήθηκαν κατά 71,4% χάρης βασικά στο CUPRA Ateca. Το 2019, η CUPRA πούλησε 24.700 αυτοκίνητα (2018: 14.400): 14.300 CUPRA Leon (2018: 13.300; + 7.9%) και 10.400 CUPRA Ateca (2018: 1.100).\nΟ SEAT Vice-president for Sales and Marketing και CUPRA CEO Wayne Griffiths δήλωσε ότι «αυτό το νέο ρεκόρ πωλήσεων υπογραμμίζει την επιτυχία της στρατηγικής που ξεκινήσαμε το 2016 με την προϊοντική επίθεση των SUV. Για τρίτη συνεχόμενη χρονιά οι πωλήσεις έχουν σημειώσει διψήφια αύξηση και είμαστε μία από τις ταχύτερα αναπτυσσόμενες μάρκες στην Ευρώπη. Επιπλέον, η αύξηση των πωλήσεων SUV μας επέτρεψε να αυξήσουμε την κερδοφορία της εταιρείας και του δικτύου αντιπροσώπων». Ο Griffiths δήλωσε επίσης ότι «έχουμε κερδίσει το καλύτερο αποτέλεσμα στην ιστορία μας σε πέντε από τις δέκα κύριες αγορές της SEAT, εδραιώσαμε την ηγετική μας θέση στην Ισπανία, πετύχαμε μερίδιο αγοράς 3,8% στη Γερμανία και την τρίτη θέση στην Αυστρία. Στη Γαλλία και την Ιταλία έχουμε πετύχει το καλύτερο αποτέλεσμα για περισσότερο από μια δεκαετία. Επιπλέον, η CUPRA έχει κάνει ένα σταθερό βήμα προς τα εμπρός με σχεδόν 25.000 πωληθέντα αυτοκίνητα. Όλοι μας στη SEAT και την CUPRA πρέπει να είμαστε περήφανοι για αυτά τα αποτελέσματα». Μιλώντας για το 2020, ο SEAT's Sales and Marketing Vice-president and CEO της CUPRA τόνισε ότι «το 2019 κλείσαμε μια τριετή περίοδο ρεκόρ πωλήσεων και τώρα η πρόκληση είναι να παγιώσουμε αυτόν τον όγκο σε συνθήκες συγκρατημένης ανάπτυξης ή κάμψης της αγοράς. Είμαστε βέβαιοι ότι η νέα γενιά Leon και τα ηλεκτρικά μοντέλα που θα λανσάρουμε φέτος θα μας βοηθήσουν να επιτύχουμε τους στόχους μας». Ιστορικά αποτελέσματα στις κύριες αγορές Το ρεκόρ πωλήσεων βασίστηκε στην ισχυρή ανάπτυξη που σημειώθηκε στις περισσότερες από τις πιο βασικές αγορές της εταιρείας. Η SEAT έχει επιτύχει τον υψηλότερο όγκο πωλήσεων στη Γερμανία, το Ηνωμένο Βασίλειο, την Αυστρία, την Ελβετία, την Πολωνία, το Ισραήλ, τη Σουηδία και τη Δανία, μεταξύ άλλων. Στη Γερμανία, η εταιρεία πέτυχε νέο ρεκόρ για τρίτο έτος με 132.500 πωληθέντα οχήματα (+16.1%). Στο Ηνωμένο Βασίλειο, αυξήθηκε κατά 9,5% με συνολικά 68.800 πωληθέντα οχήματα. Η SEAT παρουσίασε επίσης το καλύτερο αποτέλεσμα στην Αυστρία (19.900, +7.9%), όπου είναι η τρίτη πιο διαδεδομένη μάρκα, Ελβετία (12.800, +19.6%), Πολωνία (12.700, +6.6%), Ισραήλ (9.200, +2,6%), Σουηδία (9,100, +30,4%) και Δανία (7,100, +47,2%). Στην Ισπανία, η SEAT επανέλαβε και επέκτεινε την ηγετική της θέση στην αγορά (108.000, +0,2%) και για άλλη μια φορά το Leon ήταν το πιο επιτυχημένο σε πωλήσεις όχημα. Στη Γαλλία, οι πωλήσεις αυξήθηκαν κατά 19% σε 37.800 οχήματα, ο υψηλότερος όγκος από το 2001, ενώ στην Ιταλία η ανάπτυξη ήταν ακόμα καλύτερη, 30.8%, με 26.200 πωλήσεις, το καλύτερο αποτέλεσμα από το 2008. Το παγκόσμιο ρεκόρ της εταιρείας υποστηρίχθηκε επίσης από αγορές όπως η Πορτογαλία (11.300, +17.7%), οι Κάτω Χώρες (11.000, +22.6%), το Βέλγιο (10.600, +11.2%) και η Ιρλανδία (4.100, +11.3%). Στο Μεξικό, τη μεγαλύτερη αγορά της SEAT εκτός Ευρώπης, οι πωλήσεις αυξήθηκαν κατά 5,4% με συνολικά 24.300 πωληθέντα αυτοκίνητα. Και για την Ελλάδα, ιδιαίτερα επιτυχημένη ήταν η χρονιά που πέρασε. Η τελική κατάταξη του 2019, σύμφωνα με τα διαθέσιμα προσωρινά στατιστικά στοιχεία, την αναδεικνύει για μια ακόμη χρονιά ανάμεσα στις μάρκες που σημείωσαν τους υψηλότερους ρυθμούς ανάπτυξης της αγοράς. Με 3.145 συνολικά ταξινομήσεις και 2,8% μερίδιο αγοράς, η SEAT σημείωσε άνοδο στις πωλήσεις της κατά 18% σε σχέση με το 2018 (2.669 ταξινομήσεις και 2,6% μερίδιο). Αξίζει να σημειωθεί ότι αυτή η περαιτέρω ανάπτυξη, σημειώθηκε μετά την εντυπωσιακή άνοδο του 42% που σημείωσε η Μάρκα το 2018 σε σχέση με το 2017, ενώ οι 3.145 ταξινομήσεις του 2019 είναι οι υψηλότερες που έχει καταγράψει η SEAT στην χώρα μας από το 2010. Το 2020, το έτος του νέου Leon, η ηλεκτροκίνηση των SEAT και CUPRA και οι νέες λύσεις αστικής κινητικότητας Στις 28 Ιανουαρίου, η SEAT θα παρουσιάσει την τέταρτη γενιά του SEAT Leon, του κορυφαίου μοντέλου της εταιρείας που θα κατασκευαστεί στο εργοστάσιο στο Martorell. Το νέο Leon θα φτάσει στην αγορά για πρώτη φορά με μια plug-in υβριδική έκδοση. Θα είναι η πρώτη καινοτομία της γκάμας και μέχρι τις αρχές του 2021 θα λανσαριστεί και η plug-in υβριδική έκδοση του Tarraco καθώς και το SEAT el-Born, το πρώτο ηλεκτρικό αυτοκινήτου της μάρκας που κατασκευάζεται στην πλατφόρμα MEB. Επιπλέον, η CUPRA θα κάνει δύο ντεμπούτα το 2020: το Formentor, το πρώτο μοντέλο που αναπτύχθηκε αποκλειστικά για αυτή, το οποίο θα διαθέτει κινητήρες εσωτερικής καύσης και μία plug-in υβριδική έκδοση και επίσης θα κατασκευαστεί στο Martorell, καθώς και το νέο CUPRA Leon. Το 2020, η SEAT θα λανσάρει επίσης το e-Scooter, μια 100% ηλεκτρική μοτοσικλέτα και την πρώτη στην ιστορία της μάρκας, καθώς και το νέο e-Kickscooter, το οποίο θα διαδεχθεί το EXS, 11.000 μονάδες του οποίου πωλήθηκαν το 2019. Η SEAT ηγείται της στρατηγικής της μικρο-κινητικότητας για τον Όμιλο Volkswagen και με τα δύο λανσαρίσματα θα ενισχύσει την αστική κινητικότητα.


°Ξενοδοχείο LOEWS REGENCY ΝΈΑ ΥΌΡΚΗ, NY 5* (Ηνωμένες Πολιτείες της Αμερικής) - από € 569 | iBOOKED\nLoews Regency Ξενοδοχείο - Νέα Υόρκη\n540 Park Avenue, Νέα Υόρκη, Ηνωμένες Πολιτείες της Αμερικής, 10065 εμφάνιση χάρτη\nΤο Loews Regency είναι 21-όροφο ξενοδοχείο σε αστικό κέντρο της Νέας Υόρκης κοντά σε Κέντρο Lincoln, Δημόσια Βιβλιοθήκη της Νέας Υόρκης και Σέντραλ Παρκ που προσφέρει μοντέρνα δωμάτια με νυχτερινό κέντρο, σάουνα και ψησταριά μπάρμπεκιου. Κατασκευασμένο το 1963 και ανακαινισμένο το 2007, το κομψό ξενοδοχείο συνδιάζει μοναδικά σύγχρονο στιλ και μοντέρνες παροχές.\nΗ κατάλληλη τοποθεσία δίπλα στο σταθμό του μετρό Lexington Avenue/59th Street παρέχει πρόσβαση σε μπαρ, εστιατόρια και ζωολογικό κήπο και μπουτίκ και αντικερί. Οι εγκαταστάσεις βρίσκονται 7 χλμ από το κέντρο της Νέας Υόρκης.\nΟι επισκέπτες μπορούν να φτάσουν στο Loews Regency Hotel οδικώς από το αεροδρόμιο La Guardia σε 10 λεπτά.\nΗ συναρπαστική θέα σε πάρκο καλωσορίζει τους επισκέπτες σε δωμάτια όπως superior στούντιο, οικογενειακό δίκλινο δωμάτιο standard και σουίτα atrium με κλασική διακόσμηση προσφέροντας καλωδιακή τηλεόραση, θέρμανση, σίδερο και σιδερώστρα, internet υψηλής ταχύτητας και ντουλάπα. Τα δωμάτια διαθέτουν ιδιωτικά μπάνια με ντους, καθρέφτη μακιγιάζ και δωρεάν προϊόντα περιποίησης.\nΤο πρωϊνό προσφέρεται στο σαλόνι κάθε πρωϊ. Τα πιάτα αμερικανικής κουζίνας σερβίρονται στο lounge εστιατόριο. Προσφέρονται αναζωογονητικά ποτά στο καφέ-μπαρ.\nΠρωινό ευρωπαϊκό σερβίρεται στην τιμή των USD 35 ανά άτομο ανά διανυκτέρευση.\nΟι ταξιδιώτες θα χρησιμοποιήσουν ανελκυστήρα, ειδική αίθουσα καπνίσματος και αποθήκευση αποσκευών καθώς και αίθουσα συναντήσεων, επιχειρηματικό κέντρο και υπηρεσία catering.\nΤο Loews Regency Hotel επίσης προσφέρει παιδικά γεύματα, πάρκα και μίνι club για επισκέπτες με παιδιά. Στις παροχές έχει επίσης γυμναστήριο, κέντρο φίτνες και μαθήματα αεροβικής.\nΔιατίθεται δημόσιο πάρκινγκ από το ξενοδοχείο στις εγκαταστάσεις με USD 68 ανά ημέρα.\nΈτος ανακαίνισης: 2007. Αριθμός ορόφων: 21. Αριθμός δωματίων: 379.\n540 Park Avenue, Νέα Υόρκη, Ηνωμένες Πολιτείες της Αμερικής, 10065\nΤοποθεσία Loews Regency\nPark Avenue Armory300 μ\nΠολυκατάστημα Barneys New York100 μ\nBarneys New York100 μ\nSociety of Illustrators Inc100 μ\nLee Nordness Galleries Inc200 μ\nAmerican Friends of Hermitage200 μ\nArt Dealers Assn of America400 μ\nFlorence Gould Hall Box Office200 μ\nLubin House200 μ\nFranklin College300 μ\nEmirates Ailines200 μ\nGolden Nugget Las Vegas Inc100 μ\nFifth Avenue BMT Broadway Line300 μ\nBarrymore Theater1.5 χλμ\nTimes Square1.7 χλμ\nUpper East Side1.5 χλμ\nΣέντραλ Παρκ830 μ\nTemple Emanu-El400 μ\nCentral Park Zoo440 μ\nTrump Tower500 μ\nSociety of Illustrators180 μ\nΆρεσε σε 61%, σύμφωνα με 1135 κριτικές\n540 Park Restaurant0 μ\nΔιεύθυνση: 540 Park Ave\nSerafina Fabulous Grill100 μ\nΔιεύθυνση: 33 E 61st St\nThe Library0 μ\nΆρεσε σε 78%, σύμφωνα με 909 κριτικές\nΚριτικές για Loews Regency\nΤα σχόλια πελατών υποβάλλονται από τους πελάτες μας μετά από την διαμονή τους στο Loews Regency


Epson L1455. Ink tank System και σε μέγεθος Α3 - Biztech\nΗ Epson μας καλεί να αποχαιρετήσουμε μια για πάντα τα παραδοσιακά cartridges μελανιών και στο μέγεθος Α3. Μάλιστα, σύμφωνα με την εταιρεία, ο συγκεκριμένος εκτυπωτής έχει το χαμηλότερο κόστος στην κατηγορία πολυμηχανημάτων Α3.\nΟι κεφαλές εκτύπωσης PrecisionCore που διαθέτει ο L1455 προσφέρουν ακρίβεια, ποιότητα (η ανάλυση εκτύπωσης είναι 4.800 x 1.200 dpi) και ταχύτητα. Οι ασπρόμαυρες εκτυπώσεις έχουν κρυστάλλινη καθαρότητα, τα κείμενα είναι λες και βγήκαν από το τυπογραφείο, ενώ οι έγχρωμες εκτυπώσεις είναι επιπέδου φωτογραφίας. Και δεν μιλάμε για έναν φωτογραφικό οικιακό εκτυπωτή, αλλά για ένα μοντέλο που απευθύνεται στην επιχείρηση.\nΚαι μια επιχείρηση, αυτό που θέλει είναι και ποιότητα και ταχύτητα. Ο L1455 δεν διστάζει να αναμετρηθεί με οποιονδήποτε αντίπαλο, αφού η ταχύτητα των 18 σελίδων το λεπτό για Α4 και οι 10 για Α3 μιλάει από μόνη της. Επίσης, ο L1455 μπορεί να εκτυπώνει να σαρώνει και να στέλνει φαξ από παντού είτε βρισκόμαστε εντός, είτε εκτός γραφείου.\nΜάλιστα, αξίζει να τονίσουμε ότι μέσα στη συσκευασία του, ο L1455 περιλαμβάνει δύο σετ φιαλιδίων μελανιών υψηλής χωρητικότητας. Αυτό σημαίνει ότι προσφέρει τη δυνατότητα εκτύπωσης έως 10.500 σελίδες εξ αρχής, χωρίς να είναι ανάγκη αγοράς πρόσθετων μελανιών. Έτσι, το συνολικό κόστος κτήσης μειώνεται σε πολύ μεγάλο βαθμό. Από εκεί και πέρα βέβαια, το Ink tank System είναι πολύ οικονομικό από μόνο του σε σχέση με την παλιά τεχνολογία των cartridges.\nΧάρη στο εύχρηστο panel με τον πίνακα ελέγχου και την οθόνη αφής 4,3 ιντσών, η αρχική εγκατάσταση και ρύθμιση του εκτυπωτή γίνεται απρόσκοπτα. Στην πραγματικότητα, δεν χρειάζεται απολύτως καμία ρύθμιση. Συνδέουμε τον L1455 στο εταιρικό δίκτυο μέσω Ethernet ή Wi-Fi και είναι έτοιμος να λειτουργήσει. Αναγνωρίζεται αμέσως από τα Windows 10 τα οποία κατεβάζουν drivers και συνοδευτικό λογισμικό. Επιπλέον, η εγκατάσταση μπορεί να γίνει και με χρήση του συνοδευτικού CD ή μέσω Web.\nΟ L1455 διαθέτει πολλαπλούς τροφοδότες χαρτιού. Έτσι, στο πάνω μέρος υπάρχει ο αυτόματος τροφοδότης 30 σελίδων, καθώς και δύο τροφοδότες των 250 φύλλων. Επιπλέον, διαθέτει ενσωματωμένη εκτύπωση, αλλά και σάρωση διπλής όψης έως Α3.\nΣχεδιασμένος για εκτυπώσεις μέσα στο δικτυακό εταιρικό περιβάλλον, ο L1455 είναι εξοπλισμένος με όλες τις δυνατές συνδέσεις, συμπεριλαμβανομένων Ethernet, Wi-Fi (υποστηρίζεται και WPS για γρήγορη και ασφαλή ασύρματη σύνδεση) και USB 2.0. Επίσης, διαθέτει και δυνατότητα Wi-Fi Direct. Αυτό σημαίνει μπορεί κανείς να συνδεθεί απευθείας στον εκτυπωτή χωρίς την ανάγκη router από οποιαδήποτε συσκευή, laptop, tablet, ή smartphone. Μάλιστα, το συγκεκριμένο μοντέλο υποστηρίζει σύνδεση έως τεσσάρων συσκευών ταυτόχρονα.\nΕπιπλέον, διαθέτει card reader, καθώς και USB με λειτουργία Host, για εκτύπωση, σάρωση και αποθήκευση fax σε κάρτα μνήμης ή εξωτερικές μονάδες αποθήκευσης. Η λειτουργία αυτή προσφέρει απίστευτη ευκολία στον επαγγελματία που επιθυμεί να κάνει τη δουλειά του γρήγορα, χωρίς την ανάγκη σύνδεσης σε υπολογιστή.\nΩς σύγχρονο business πολυμηχάνημα, ο L1455 προσφέρει και υπηρεσίες φαξ. Μάλιστα, χάρη στο εύχρηστο περιβάλλον του, τα πάντα μπορούν να γίνουν μέσω της οθόνης αφής χωρίς τη χρήση υπολογιστή. Έτσι, μπορείτε να σαρώνετε έγγραφα και να τα αποστέλλετε σε πολλαπλούς προορισμούς, όπως αριθμούς φαξ, e-mail ή να τα αποθηκεύετε σε δικτυακούς φακέλους.\nΕκτύπωση μέσω smartphone\nΟι εργαζόμενοι σε μια σύγχρονη επιχείρηση δεν εκτυπώνουν μόνο από τον υπολογιστή τους. Συχνά οι φορητές τους συσκευές είναι εργαλεία δουλειάς. Έτσι, ο L1455 διευκολύνει αφάνταστα όσους επιθυμούν να εκτελούν τις εκτυπωτικές εργασίες τους απευθείας από τη φορητή τους συσκευή. H εφαρμογή iPrint που διατίθεται για Android και iOS επιτρέπει στο χρήση όχι μόνο να πραγματοποιεί εκτυπώσεις, αλλά και να σαρώνει τα έγγραφά του και μάλιστα το ψηφιακό αντίγραφο να μπορεί να αποθηκεύεται στη συσκευή, σε κάποια υπηρεσία cloud ή να αποστέλλεται μέσω e-mail.\nΕιδικά η λειτουργία της σάρωσης επιτυγχάνεται με την ίδια ευκολία όπως και σε έναν υπολογιστή. Ο χρήστης βλέπει την προεπισκόπηση του εγγράφου του στην οθόνη του κινητού, μπορεί να προβεί σε ρυθμίσεις ποιότητας και χρώματος και στη συνέχεια να αποθηκεύσει, να εκτυπώσει ή να αποστείλει το έγγραφο.\nΤέλος, θα πρέπει να πούμε ότι ο L1455 έχει και cloud δυνατότητες εκτύπωσης, υποστηρίζοντας τις υπηρεσίες Epson Connect και Google Cloud Print. Πρόκειται δηλαδή για ένα ολοκληρωμένο πολυμηχάνημα, ταχύτατο, ποιοτικό και κυρίως αποδοτικό και οικονομικό. Αν σε όλα αυτά βάλουμε και τις δυνατότητες εκτέλεσης εργασιών από φορητές συσκευές και cloud αντιλαμβανόμαστε ότι πρόκειται για ένα μηχάνημα που θα αυξήσει κατακόρυφα την παραγωγικότητα μέσα στην επιχείρηση, προσφέροντας σημαντική μείωση του κόστους του workflow.\nΠροτεινόμενη τιμή λιανικής: €1.159\nEpsonEpson L1455Ink Tank System


O Ηράκλειτος κι η … κοπριά – Αντικλείδι\nO Ηράκλειτος κι η … κοπριά\nΗράκλειτος (540-480 π.Χ.). Παραδοσιακά ήταν γνωστός ως «κλαίων» ή «σκοτεινός» φιλόσοφος. Ο Πλούταρχος λέει ότι ταλανιζόταν από φρικτές ασθένειες.\nΑπό το έργο του δεν απομένουν παρά 139 αποσπάσματα. Μερικά είναι δυσνόητα, όπως υποδήλωνε το δεύτερο παρατσούκλι του: «Οι ψυχές οσφραίνονται στον Άδη». Κάποια άλλα δείχνουν με γλαφυρό τρόπο τη γνώμη του για τη σχετικότητα των απόψεων, όπως το «Οι όνοι θα προτιμούσαν τα άχυρα από το χρυσάφι» και το «Οι χοίροι πλένονται με τη λάσπη, τα πουλιά της αυλής με τη σκόνη ή τη στάχτη».\nΟ «κλαίων» Ηράκλειτος δάκρυζε λόγω της ανθρώπινης συμπεριφοράς, ιδίως δε των Εφέσιων συμπολιτών του. Όπως διατρανώνει στο πρώτο από τα σωζόμενα αποσπάσματά του, όλοι πρέπει να τηρούν το Λόγο, κάτι σαν νόμο που διέπει τον κόσμο, μια βασική αρχή, το αίτιο της ύπαρξής του. Όμως οι συντριπτικά περισσότεροι τον παραβαίνουν και λειτουργούν σαν κοιμισμένοι, έχοντας μηδαμινή επίγνωση των πράξεών τους, σαν τους γαιδάρους που μασουλάνε σανό.\nΟ Ηράκλειτος έφτασε να μισεί τόσο πολύ την ανθρωπότητα, ώστε κατέληξε να πάρει τα βουνά και να επιβιώνει τρώγοντας μόνο χόρτα και βότανα (για κουκιά ούτε λόγος).\nΟ υποσιτισμός τού προκάλεσε δυστυχώς υδρωπικία, και επέστρεψε στην πόλη αναζητώντας θεραπεία. Από τη θεραπεία που βρήκε τον έφαγε κυριολεκτικά το μαύρο χώμα, γιατί ζήτησε να τον σκεπάσουν με κοπριά αγελάδων.\nΑναφέρονται δύο διαφορετικές ιστορίες για το πώς προκάλεσε το θάνατό του η κοπριά. Ο Ηράκλειτος, φαίνεται, πίστευε πως η δράση της θα απορροφούσε από το σώμα του τα κακά υγρά, στραγγίζοντας την υδρωπικία.\nΣτην πρώτη εκδοχή η κοπριά είναι νωπή, και ο φιλόσοφος παθαίνει ασφυξία· στη δεύτερη είναι κατάξερη, και αυτός καταλήγει να ψήνεται στον ήλιο της Ιωνίας.\n(Υπάρχει και μια προέκταση, την οποία εξιστορεί ο Διογένης Λαέρτιος. Λέει πως οι φίλοι του Ηράκλειτου δεν μπόρεσαν να τον καθαρίσουν από την ξερή κοπριά και ότι η σορός, καθώς δεν αναγνωριζόταν, έγινε βορά των σκύλων. Πράγμα που επιβεβαιώνει με το παραπάνω το απόσπασμα 97: ‘«Τα σκυλιά γαυγίζουν όσους δεν γνωρίζουν». Δυστυχώς, τους τρώνε κιόλας.)\n«Το βιβλίο των νεκρών φιλοσόφων» – Simon Critchley


A Slice of Life: To κόμμα των Πειρατών Ελλάδας στη Βουλή!\nTo κόμμα των Πειρατών Ελλάδας στη Βουλή!\nτου νεοϊδρυθέντος κόμματος των Πειρατών κατέθεσαν σήμερα στον Άρειο Πάγο το καταστατικό τους και περιμένουν την έγκριση του Ανωτάτου Δικαστηρίου για να συμμετάσχουν στις επόμενες εκλογές.\nΑύριο το απόγευμα τα μέλη του κόμματος ετοιμάζουν και την πρώτη τους διαδήλωση στο Σύνταγμα για να διαμαρτυρηθούν ενάντια στην εμπορική συμφωνία της ACTA, σύμφωνα με την οποία θεωρούν ότι οι ΗΠΑ, η Ιαπωνία και η Ευρωπαϊκή Ένωση επιθυμούν να "φιμώσουν" το ίντερνετ. Αύριο θα πραγματοποιηθούν παρόμοιες εκδηλώσεις από τα αντίστοιχα κόμματα των Πειρατών σε όλο τον κόσμο.\nΟι Πειρατές κατά την παρουσίαση του κόμματος τους, έφεραν και ένα Γερμανό πειρατή, τον Τόμας Γκάουλ, ο οποίος είναι ο διεθνής συντονιστής του κόμματος των Πειρατών της Γερμανίας. Ο υπεύθυνος επικοινωνίας των Ελλήνων Πειρατών, Ανέστης Σαμουρκασίδης δήλωσε ότι το νέο πολιτικό κόμμα των Πειρατών είναι ένα από τα 56 ιδρυμένα κόμματα Πειρατών σε όλο τον κόσμο και πρόκειται να γίνει το 22ο επισήμως αναγνωρισμένο από το κράτος του, Κόμμα Πειρατών. Το κόμματα Πειρατών έχουν εκλέξει έως τώρα 2 ευρωβουλευτές, 15 βουλευτές και 194 δημοτικούς συμβούλους σ΄ όλη την Ευρώπη.\nΣτην παρουσίαση του κόμματος, οι Πειρατές ρωτήθηκαν σχετικά με την στάση τους απέναντι στο Μνημόνιο. Η απάντηση που δόθηκε είναι ότι η κοινωνία πρέπει να ενημερώνεται για τις εξελίξεις και να διενεργούνται δημοψηφίσματα σε μακροχρόνιο διάστημα με στόχο να υπάρχει χρόνος για δημόσιες συζητήσεις και τοποθετήσεις. Η απάντηση αυτή βέβαια, δεν απάντησε το ερώτημα που τους τέθηκε και ήταν ασαφής. Ίσως δεν έχουν σχηματίσει ακόμα σταθερή ιδεολογία καθώς είναι ένα φρέσκο κόμμα.\nΤα ίδια τα μέλη του κόμματος δηλώνουν πως πρόκειται για ένα ιδιόμορφο κόμμα, το οποίο δεν έχει ανάγκη από την ύπαρξη γραφείων καθώς υπάρχει το ίντερνετ. Ανέφεραν επίσης ότι δεν χρειάζονται κάποιο πρόεδρο με αρμοδιότητες, που θα υπογράφει τις οποιεσδήποτε συναλλαγές με τις τράπεζες. Το κόμμα δεν διαθέτει οικονομικούς πόρους, πάρα μόνο τις εισφορές των μελών του. Τέλος, δεν γίνεται κανείς δεκτός στο κόμμα εάν ανήκει σε κάποιο άλλο.\nΕιπώθηκε χαρακτηριστικά ότι «Το κόμμα δεν τοποθετείται πάνω στον ξεπερασμένο άξονα αριστερά_ κέντρο_ δεξιά. Το Κόμμα των Πειρατών γεννήθηκε στον 21ο αιώνα για να αποτελέσει το νέο λειτουργικό σύστημα της κοινωνίας μας, εξασφαλίζοντας σε κάθε πρόσωπο τη δυνατότητα να εκφράζεται ελεύθερα, να συμμετέχει ψηφιακά, να ζει με αξιοπρέπεια και να αποφασίζει για το κοινό μας μέλλον»\nΤέλος, στόχοι του κόμματος είναι η προστασία της ιδιωτικότητας και των ατομικών δικαιωμάτων χωρίς την κρατική παρέμβαση. Πρέπει να υπάρξει ελεύθερη χρήση των ψηφιακών αντιγράφων για ιδιωτική, μη-εμπορική χρήση. Τα μέλη των Πειρατών επιδιώκουν να αλλάξει η νομοθεσία και το κοπιράιτ να αφορά μόνον μόνον τις εμπορικές χρήσεις και όχι τις προσωπικές.\nΑναρτήθηκε από Nikos Ventzios στις 6:16 μ.μ.


Xiaomi X1: έρχεται με Snapdragon 660 SoC, dual camera! - GizChina Greece\nΜία νέα «οικογένεια» συσκευών αναμένεται να λανσάρει σύντομα η Xiaomi – σύμφωνα πάντα με πληροφορίες που έρχονται από leakster στο Weibo και σύμφωνα με τα όσα αποκάλυψε, το πρώτο μοντέλο της θα ονομαστεί Xiaomi X1!\nΔιαβάστε επίσης: HTC U11 Life: εμφανίστηκε στο Geekbench με δυνατό επεξεργαστή!\nO leakster έδωσε στη δημοσιότητα δύο εκδόσεις της συσκευής, που θα περιλαμβάνουν fullscreen σχεδιασμό και έναν πιο… κλασσικό design, ενώ βλέπουμε και την πρώτη TPU θήκη σιλικόνης για το συγκεκριμένο μοντέλο. Σύμφωνα με τις πληροφορίες η πρώτη έκδοση θα διαθέτει οθόνη 5.5 ιντσών με ανάλυση 2,160 x 1,080 pixels ενώ θα τροφοδοτείται από ένα Snapdragon 660 SoC και θα «φοράει» dual camera με φακό Sony IMX362 ή IMX386, αισθητήρα αποτυπωμάτων στην πίσω πλευρά και audio jack 3.5mm. Ο leakster ενημέρωσε και για την τιμή της συσκευής, ως ακολούθως:\nΗ δεύτερη έκδοση της συσκευής θα είναι πιο… κλασσική, με κανονική οθόνη full HD ανάλυσης και φυσιολογικά bezels, με Snapdragon 660 SoC, audio jack 3.5mm, εμπρόσθιο αισθητήρα αποτυπωμάτων και θα διατεθεί σε δύο εκδόσεις με 4 GB RAM/64 GB ROM και 4 GB RAM/128 GB ROM. Σημειώστε οτι ίσως το συγκεκριμένο Xiaomi X1 να είναι το Xiaomi Jason για το οποίο σας είχαμε πρώτοι, ενημερώσει πριν από καιρό.\nTags: snapdragon 660 socxiaomi jasonxiaomi x1\nNext post LG G6 mini: θα ονομαστεί LG Q6, έρχεται με οθόνη 18:9, 3GB RAM, μονή κάμερα!\nPrevious post Meizu A5: επίσημο με οκταπύρηνη CPU, μπαταρία 3060mAh


Βιογραφικό - Φωτεινή Βάκη\nH Φωτεινή Βάκη γεννήθηκε στην Αθήνα το 1971. Αποφοίτησε από το Αριστοτέλειο Πανεπιστήμιο Θεσσαλονίκης και ολοκλήρωσε τις μεταπτυχιακές της σπουδές στο Πανεπιστήμιο του Essex της Αγγλίας (Μ.Α και Ph.D). Είναι επίκουρη καθηγήτρια της Φιλοσοφίας στο Ιόνιο Πανεπιστήμιο. Έχει συγγράψει τα βιβλία: Marx and Habermas on the paradigm of production: towards a re–interpretation of the normative foundations of Critical Theory (University of Essex 2001) και Η πρόοδος στον Διαφωτισμό: πρόσωπα και προσωπεία (Αθήνα, Ευρασία, 2012), καθώς επίσης και μελέτες και άρθρα σε ελληνικά και διεθνή επιστημονικά περιοδικά. Στρατευμένη στην Αριστερά από τα νεανικά της χρόνια, υπήρξε μέλος του Δ.Σ. του φοιτητικού Συλλόγου της Φιλοσοφικής Σχολής του Αριστοτελείου (1990-1993). Διετέλεσε Γραμματέας του Συλλόγου Διδασκόντων του Ιονίου Πανεπιστημίου (2013-14) και είναι μέλος του Ινστιτούτου «Νίκος Πουλαντζάς». Στις αυτοδιοικητικές εκλογές του 2014 ήταν υποψήφια περιφερειακή σύμβουλος Ιονίων Νήσων με τον συνδυασμό του Θεόδωρου Γαλιατσάτου ΑΝ.Α.Σ.Α\nΣτις εκλογές του Ιανουαρίου 2015 εξελέγη βουλευτής Κέρκυρας με τον ΣΥΡΙΖΑ. Συμμετείχε ως μέλος στη Διαρκή Επιτροπή Μορφωτικών Υποθέσεων, στην Επιτροπή Ευρωπαϊκών Υποθέσεων και στην Ειδική Μόνιμη Επιτροπή Ισότητας, Νεολαίας και Δικαιωμάτων του Ανθρώπου.\nΕπανεκλέχτηκε στις βουλευτικές εκλογές του Σεπτεμβρίου 2015. Ορίστηκε κοινοβουλευτική εκπρόσωπος του ΣΥΡΙΖΑ. Συμμετέχει ως μέλος στη Διαρκή Επιτροπή Μορφωτικών Υποθέσεων, στη Διαρκή Επιτροπή Δημόσιας Διοίκησης, Δημόσιας Τάξης και Δικαιοσύνης, στην Ειδική Μόνιμη Επιτροπή Έρευνας & Τεχνολογίας, στην Ειδική Μόνιμη Επιτροπή Ισότητας, Νεολαίας και Δικαιωμάτων του Ανθρώπου, καθώς και στην Υποεπιτροπή της τελευταίας για την Καταπολέμηση της εμπορίας και της εκμετάλλευσης ανθρώπων. Τον Ιούλιο του 2016 ορίστηκε Πρέσβειρα στο Παγκόσμιο Φόρουμ Γυναικών Βουλευτών (WIP).\nΗ Φωτεινή Βάκη είναι μέλος της Κεντρικής Επιτροπής του ΣΥΡΙΖΑ (17/10/2016) και συμμετέχει στο Πολιτικό Συμβούλιο της Πολιτικής Γραμματείας (23/10/2016).\nΑκαδημαϊκό Βιογραφικό Σημείωμα: Σύνδεσμος (pdf)


Windows Phone Marketplace, τώρα με 40.000 apps | Pestaola\nWindows Phone Marketplace, τώρα με 40.000 apps\nby Stefanos Kofopoulos • On 22-11-2011 • AT 12:40 pm • 3 ΣΧΟΛΙΑ\nΤο Windows Phone Marketplace μεγαλώνει και μετράει περισσότερα από 40.000 Windows Phone apps. Το νούμερο δεν είναι επίσημο αλλά προέρχεται από το All About Windows Phone site που παρακολουθεί το Marketplace και βγάζει τα δικά του συμπεράσματα. Αν η Microsoft επιβεβαιώσει το νούμερο και σύμφωνα πάντα με τα στοιχεία που δίνει το site, από τα 40.000 Windows Phone apps περίπου το 68% είναι δωρεάν και περίπου το 23% ζητάει χρήματα από τον χρήστη ενώ το υπόλοιπο 9% διατίθεται ως trial που αργότερα πρέπει να πληρωθεί. Πρόκειται δηλαδή για μια αναλογία 2/3 δωρεάν Windows Phone apps και 1/3 επί πληρωμή, όπως περίπου και στο App Store.\nΑκόμα και αν το Windows Phone Marketplace δεν έχει ακριβώς 40.000 apps σίγουρα θα αποκτήσει πολύ σύντομα και θα συνεχίσει να μεγαλώνει. Υπολείπεται βέβαια κατά 460.000 apps σε σύγκριση με το App Store με δήλωση της Microsoft που αναφέρει την επιλογή για ποιότητα αντί για ποσότητα. Βέβαια σε 460.000 apps υπάρχει πολύ ποιότητα και σίγουρα το Marketplace θα ήθελε να είναι τόσο μεγάλο με οποιοδήποτε τρόπο, σημασία όμως έχει ότι η ανάπτυξη του ακολουθεί τρελούς ρυθμούς χωρίς καν να κυκλοφορούν στην αγορά τα Nokia Lumia 800 και Nokia Lumia 710.\nBy Chris Pantazis • on 22.11.2011 • at 12:51 pm\nΚατά 90% θα είναι η επόμενή μου πλατφόρμα. Το 3gs εχει αρχισει να δείχνει τα χρόνια του καθώς με τόσες αναβαθμίσεις έχει γίνει σαφώς καλύτερο τηλέφωνο άλλα έχει χάσει τη σπιρτάδα των πρώτων μηνών. Επίσης το iTunes με εκνευρίζει.\nBy Marinos • on 22.11.2011 • at 1:12 pm\nΛόγω του οτι έχω το smartphone φαντομά (aka HTC HD2) έχω εγκαταστήσει τα πάντα επάνω του. Για κάποια φεγγάρια είχα βάλει Windows Phone 7 και μου άρεσαν πολύ αλλα δεν είχε πολλές εφαρμογές για να διαλέξω..\nΤώρα που το Marketplace μεγαλώνει με τρώει να τα ξαναβάλω.. αν και με το Android Gingerbread που έχω εγκατεστημένο εδώ και μήνες είμαι πολύ ευχαριστημένος..!\nBy A • on 26.11.2011 • at 6:19 pm\nΑγόρασα για φίλο το Τιτάνα της HTC με Windows και σας πρώτη επαφή μου αρέσανε πολύ. Το επόμενο τηλέφωνο σίγουρα θα ειναι με Windows.. τωρα HTC ή Νοκια θα δείξει.


Ο Κρητικός από τη Ν. Αφρική που μάγεψε το Ρέμο και όχι μόνο! - Νέα Κρήτη\nΟ Κρητικός από τη Ν. Αφρική που μάγεψε το Ρέμο και όχι μόνο!\nΗμερομηνία δημοσίευσης: 19/01/2017, 08:46\nΤελευταία ενημέρωση: 19/01/2017, 10:27\nΈνα δικό μας παιδί, ένα Κρητικόπουλο στην καταγωγή, είναι από τους πρώτους δεκαέξι με την υψηλότερη βαθμολογία στο διαγωνισμό ταλέντων, που προβάλλεται από τον τηλεοπτικό σταθμό ΑΝΤ1, με τίτλο "Rising Star".\nΟ 22χρονος, Νίκος Θωμαΐδης, που γεννήθηκε και μεγάλωσε στη Νότιο Αφρική και κατάγεται από την Κρήτη και συγκεκριμένα από το όμορφο Ρέθυμνο, ήρθε στην Ελλάδα για να κάνει το όνειρό του πραγματικότητα!\nΟ... δικός μας Νίκος διαγωνίστηκε με το τραγούδι του Αντώνη Ρέμου "Έτσι Ξαφνικά". Στην ομάδα του τον επέλεξε και ο συγκεκριμένος καλλιτέχνης, όπου με σπαστά ελληνικά του αποκάλυψε ότι είναι και ο αγαπημένος του τραγουδιστής.\nΟ Νίκος, που αγαπάει την ελληνική μουσική, ήρθε από τη δεύτερη πατρίδα του, το Γιοχάνεσμπουργκ της Ν. Αφρικής και του αρέσει να τραγουδάει μόνο ελληνική μουσική στον τόπο που γεννήθηκε και μένει.\nΟ Νίκος αγαπάει την Κρήτη είναι το αγαπημένο του νησί και ειδικότερα το Ρέθυμνο, απ' όπου κατάγεται και από την πλευρά της μητέρας του.\nΡωτήσαμε τον Νίκο και μας απάντησε\nΓια το παιχνίδι ο Νίκος έμαθε από ένα φίλο του που μένει στο νησί μας, ο οποίος επικοινώνησε μαζί του και του είπε για το διαγωνισμό ταλέντων. Έτσι και εκείνος πήρε την απόφαση να έρθει στην Ελλάδα και να πάρει μέρος, όπως εξομολογείται στο neakriti.gr.\nΤην απόφαση να έρθει εδώ από τη Νότιο Αφρική, όπου γεννήθηκε και μεγάλωσε την πήρε γιατί θέλει πολύ να κάνει καριέρα στη χώρα μας και να ασχοληθεί με τη μουσική που τόσο πολύ αγαπάει.\nΕίναι αποφασισμένος να μείνει εδώ όπως μας εξομολογήθηκε, αφού σε ερώτησή μας ποια από τις δύο θεωρεί περισσότερο πατρίδα του, τη Νότιο Αφρική ή την Ελλάδα, χωρίς δεύτερη σκέψη, απάντησε «την Ελλάδα! Σίγουρα την Ελλάδα!».\nΕξάλλου ο Νίκος επισκέπτεται κάθε χρόνο την αγαπημένη του Ελλάδα και ιδιαίτερα την Κρήτη, όπου μένει για έναν μήνα εδώ, όπως μας είπε. Έχει ωραίες παιδικές αναμνήσεις από το νησί, λατρεύει τους Κρητικούς, την ελευθερία που έχουμε εδώ, κάτι που δεν υφίσταται εκεί και επίσης το περιβάλλον.\nΤονίζει επίσης ότι αυτό που του αρέσει περισσότερο είναι ότι όλοι οι άνθρωποι εδώ είναι φιλικοί. Λατρεύει την Κρητική φιλοξενία και το ότι ο κόσμος εδώ εκφράζει τα συναισθήματά του! Επίσης του αρέσει η κουλτούρα των Κρητικών, καθώς και το… ρακόμελο, όπως μας είπε χαρακτηριστικά.\nΕντυπωσιασμένος είναι από την εμπειρία του στο παιχνίδι, παρόλο το άγχος που του προκαλεί η γλώσσα, αφού όπως μας είπε δεν μπορεί να εκφραστεί με άνεση.


AYTH ήταν η τελευταία επιθυμία του Πολ Γουόκερ για το «Fast & Furious»! | Star.gr\nΤι αποκάλυψε ο συμπρωταγωνιστής και φίλος του, Βιν Ντίζελ\nΤην επιθυμία του Πολ Γουόκερ για το «Fast & Furious» αποκάλυψε ο Βιν Ντίζελ, λίγες ημέρες μετά την συγκινητική αφιέρωση στον αδικοχαμένο συμπρωταγωνιστή και φίλο του, στη σκηνή των «MTV Movie Awards»!\n«Ο Πολ έλεγε πως το “Furious 8” είναι εγγυημένο ότι θα συμβεί. Όταν ο αδελφός σου δίνει το λόγο του για κάτι, οφείλεις να κάνεις τα πάντα για να γίνει πράξη το θέλημα του», είπε ο Βιν στο MTV και, εμφανώς συγκινημένος, συμπλήρωσε: «αν η μοίρα το θέλει, τότε θα συμβεί! Το “Furious 7” ήταν για τον Πολ. Το “Furious 8” είναι ένα δώρο από τον Πολ»!\nΘυμίζουμε πως ο Πολ Γουόκερ βρήκε φρικτό θάνατο μέσα στο φλεγόμενο αυτοκίν��τό του, τον Νοέμβριο του 2013, έχοντας γυρίσει αρκετές σκηνές, τις οποίες ολοκλήρωσαν τα αδέρφια του, με την βοήθεια οπτικών εφέ. Μάλιστα, το «Furious 7», που βγήκε πριν από λίγες ημέρες στους κινηματογράφους, ολοκληρώνεται, όπως σας έχουμε ενημερώσει, με μία σκηνή στη μνήμη του…\nΔείτε στο βίντεο την σκηνή του «Furious 7» για τον Πολ Γουόκερ


Σαμαράς: «Το φθινόπωρο θα τελειώσει η συζήτηση για τη ρύθμιση του χρέους»\nΗ συζήτηση για το χρέος θα αρχίσει σύντομα και θα έχει ολοκληρωθεί έως το Φθινόπωρο, εκτιμά ο πρωθυπουργός Αντώνης Σαμαράς, ενώ υπογράμμισε πως η όποια ρύθμιση θα πρέπει να γίνει άμεσα με τον πιο ρεαλιστικό τρόπο και πως είναι ανάγκη να ληφθούν υπόψιν και οι θέσεις του ΔΝΤ για νέο «κούρεμα».\nΣε συνέντευξή του στη Real news ο κ. Σαμαράς σημείωσε ότι προφανώς πρέπει να συνυπολογιστούν και οι ιδιαιτερότητες όλων των δανειστών.\n«Κύριο μέλημά μας είναι να γίνει σύντομα» ανέφερε ο πρωθυπουργός και εκτίμησε ότι η συζήτηση για το χρέος θα αρχίσει σύντομα και το ζήτημα θα ρυθμιστεί τελικά μέχρι το Φθινόπωρο, κάτι που θα δώσει μεγάλη ώθηση στις επενδύσεις και την ανάπτυξη. Επιπλέον αναφέρει ότι οι πολίτες θέλουν να ακούσουν πλέον πως θα αναπτυχθεί η χώρα και «όχι πως θα διασώσουμε τη μιζέρια του κρατισμού, της πλαστής ανάπτυξης με δανεικά».\n«Αφήνουμε τη μιζέρια σε όσους νοσταλγούν το χθες. Που λίγο έλλειψε να οδηγήσει τη χώρα σε εφιάλτη ...Τον εφιάλτη τον διώξαμε! Και χτίζουμε τη νέα Ελλάδα της ελπίδας» είπε.\nΤο πρόβλημα θα το έχει ο ΣΥΡΙΖΑ\nΑκόμη είπε ότι το βράδυ των εκλογών το πρόβλημα θα το έχει ο ΣΥΡΙΖΑ. «Τώρα που η επιτυχία της χώρας επιβεβαιώνεται κάθε μέρα και περισσότερο, ο ΣΥΡΙΖΑ δείχνει να χάνει έδαφος, αντί να κερδίζει. Το βράδυ της δεύτερης Κυριακής, εμείς θα μπορούμε να πούμε -και θα πούμε- συνεχίζουμε».\nΟ πρωθυπουργός αναφερόμενος στο ΣΥΡΙΖΑ σχολίασε ότι δεν έχει ξεκαθαρίσει εάν θέλει να είναι η χώρα εντός Ε.Ε., ούτε στην Ευρωζώνη.\nΣε ότι αφορά τις επικρίσεις του ΣΥΡΙΖΑ για το πλεόνασμα και τη διανομή του, δηλώνει: «Μας κατηγορούν για παλαιοκομματισμό οι Μαυρογιαλούροι του ΣΥΡΙΖΑ! Πλάκα έχει...».\n«Γιατί όχι;» για τον Κουβέλη\nΔεν αποκλείει να απευθύνει νέα πρόσκληση στον Φ. Κουβέλη για να μετάσχει στην κυβέρνηση απαντώντας στην σχετική ερώτηση «γιατί όχι;».\nΣε ότι αφορά την προεδρική εκλογή και το ρόλο που μπορεί να παίξει ο ΣΥΡΙΖΑ, είπε ότι το κόμμα της αξιωματικης αντιπολίτευσης δεν έχει 121 βουλευτές για να την μπλοκάρει.\n«Έχουμε ένα χρόνο μπροστά μας. Για να δούμε αν τότε θα εξακολουθεί να αρνείται... Ή μήπως τότε πια θα θέλει να αποφύγει τις πρόωρες εκλογές ;».\nΔεν τον φοβίζει το «Ποτάμι»\nΓια τον κ.Στουρνάρα και την ΤτΕ\nΣτην ερώτηση εάν ο Γ. Στουρνάαρς θα πάει στην Τράπεζα της Ελλάδας ο πρωθυπουργός είπε ότι ο κ. Γ. Στουρνάρας είναι ένας επιτυχημένος υπουργός Οικονομικών. Στην πιο δύσκολη στιγμή και πως για όλα τα άλλα «είναι νωρίς να μιλάμε ακόμη».


Ασφαλής περιοχή η Θράκη είπε ο Α. Σαμαράς από τον Έβρο\nΑσφαλής περιοχή η Θράκη, είπε ο Α. Σαμαράς\nΤον νομό Έβρου επισκέφθηκε σήμερα ο πρωθυπουργός κ. Αντώνης Σαμαράς όπου και παρακολούθησε την τελική φάση της στρατιωτικής άσκησης «Παρμενίων 2014».\nΜετά τη λήξη της άσκησης, απευθυνόμενος στους συμμετέχοντες είπε -μεταξύ άλλων- τα ακόλουθα:\n«Η Ελλάδα της υπερηφάνειας, η Ελλάδα της ισχύος, η Ελλάδα του κύρους είναι εδώ. Στη Θράκη μας, σε όλη την Πατρίδα μας. Η Θράκη είναι μια από τις πιο ασφαλείς γωνιές της Ελλάδας μας. Θέλω πραγματικά να συγχαρώ τις Ένοπλες Δυνάμεις για αυτή την εξαίρετη, από κάθε πλευρά, άσκηση. Οι Ένοπλες Δυνάμεις είναι ο εγγυητής της ασφάλειας της Πατρίδας μας και επαναλαμβάνω ότι είμαστε εδώ, είδαμε με υπερηφάνεια τη δύναμη, την αξιοπρέπεια και το κύρος των Ενόπλων Δυνάμεων.


Πώς να "ζητάς" αποτελεσματικά τις ανάγκες σου! - Fay's book\nHome / Σχέσεις-Σεξ / Πώς να “ζητάς” αποτελεσματικά τις ανάγκες σου!\n19 / 04 / 2021 από Faysbook\nΞεκινώντας μια σχέση, ο “άλλος” φαντάζει ο “ιδανικός”, που θα σου καλύψει όλες τις ανάγκες σου… θα σε φροντίσει… θα σου παρέχει ασφάλεια και εμπιστοσύνη, θα σε υποστηρίζει στα δύσκολα, θα είναι πάντα “εκεί” για σένα, θα σε θαυμάζει και θα σου λέει όμορφα λόγια, θα σε αποδέχεται, θα σου δίνει ελευθερία, θα σε βοηθάει στις δουλειές, θα σου κάνει δώρα και εκπλήξεις, θα επικοινωνεί με ειλικρίνεια και σεβασμό μαζί σου, θα ‘ναι τρυφερός στις αγκαλιές και τα χάδια και θα σ’ αγαπάει “άνευ όρων”.\nΞαφνικά όμως, ειδικά όταν φύγει το πέπλο του ενθουσιασμού και του έρωτα… όλα τα παραπάνω φαίνονται “όνειρα θερινής νυκτός” και γρήγορα καταλαβαίνεις ότι ο άλλος δεν έχει καμία σχέση με τις αρχικές σου προσδοκίες.\nΣυχνά “πέφτεις απ’ τα σύννεφα” με την αρνητική συμπεριφορά του και ο άλλος δεν είναι όπως τον επιθυμείς, δεν είναι διαθέσιμος για σένα, δεν είναι ειλικρινής, ούτε συνεπής, σε κρίνει αρνητικά, δεν είναι εκεί για σένα, σε περιορίζει, σε καταπιέζει και γενικά δε σου “δίνει”, και δεν σ’ έχει προτεραιότητα, σε “στριμώχνει” άσχημα στο πρόγραμμα του και εσύ… θυμώνεις, πληγώνεσαι, γκρινιάζεις , απογοητεύεσαι, εκδικείσαι, ανταποδίδεις αρνητικά ή φεύγεις.\nΤι χρειάζεται να κάνεις:\nΝα εκφράσεις του άλλου με ήρεμη δύναμη, ξεκάθαρα τι σ’ ενοχλεί.\nΜίλησε “ενήλικα”, συγκεκριμένα και καθαρά για τις δικές σου ανάγκες από μια σχέση, ξεκαθάρισε ποιά είσαι και τί χρειάζεσαι.\nΝα είσαι προετοιμασμένη ότι ο άλλος έχει την επιλογή να σου δώσει ή να μη σου δώσει αυτά που του ζήτησες\nΝα συνειδητοποιήσεις ότι ο άλλος ίσως να μην μπορεί να σου δώσει αυτά που του ! γιατί απλά ! δεν τα έχει πάρει κι αυτός απ’ την οικογένεια του ή από προηγούμενες σχέσεις, για παράδειγμα να του ζητάς αγκαλιά και χάδι και αυτός να είναι πολύ “παγωμένος”, και να μην τον έχουν αγγίξει ποτέ οι γονείς του. Ή να του ζητάς να σ’ επιβεβαιώσει και αυτός να έχει πάρει μόνο αρνητική κριτική απ’ τους γονείς του.\nΚυρίως μην ξεχνάς ότι για να πάρεις, οφείλεις πρώτα να δώσεις αυτή είναι η βασική αρχή του “δούναι και λαβείν” στη σχέση. Για να μπορέσεις να βάλεις τα θεμέλια μιας σχέσης, ίσως χρειάζεται πρώτα να μεταμορφώσεις το σπίτι σου σ’ ένα cocoon “φωλιά”… που εσύ πρώτα θα “δεις” του άλλου τις ακάλυπτες ανάγκες και θα του τις “θρέψεις”.\nΣημαντικό είναι να καταλάβεις ότι η μυστική συνταγή της αγάπης είναι η ευγνωμοσύνη που ο άλλος αρχίζει να νιώθει όταν εσύ πρώτη αναγνωρίσεις και αρχίζεις να θρέφεις και να προστατεύεις – θεραπεύεις τις αχίλλειες πτέρνες και τις πληγές και τα συμπλέγματα του και μετά απ’ την συμπαράσταση που θα πάρει πιθανόν να είναι πρόθυμος ν’ ανταποδώσει…\nΜην ξεχνάς, για να έλξεις συντρόφους που θέλουν να σου δώσουν, χρειάζεται πρώτα εσύ να έχεις δώσει στον εαυτό σου σεβασμό, φροντίδα, αποδοχή και αγάπη “άνευ όρων” και αυτό να το “εκπέμπεις” στον άλλον.\nΤο έργο της φωτογραφίας είναι δημιουργία της Έφης Φουνκ!\nΜην ξεχάσεις να υπογραμμίσεις και να τον ευχαριστήσεις μέσα απ’ την καρδιά σου, για ότι σου προσφέρει.\nΜη ζητάς τις ανάγκες σου σαν “ζητιάνα”, κανείς δεν έχει όρεξη να δώσει στους κακόμοιρους που παρακαλάνε. Σε κανέναν δεν αρέσουν τα άδεια, εξαρτημένα θύματα.\nΜην απαιτήσεις τις ανάγκες σου και μη πιέσεις εγωκεντρικά τον άλλον να σου δώσει ότι και όπως εσύ το θέλεις, λες και στο χρωστάει θα φύγει τρέχοντας.\nΜην ανταποδώσεις με ειρωνεία ή εκδίκηση ή “κατεβάσεις μούτρα” ή εξαφανιστείς… θα γίνουν έτσι παρεξηγήσεις και θα μπερδευτούν χειρότερα τα πράγματα.\nΠροσοχή, μην αρχίσεις την επίθεση, την γκρίνια και τους αρνητικούς χαρακτηρισμούς στον άλλον και στα ατελείωτα παράπονα για αυτά που περιμένεις και δεν σου δίνει θα τον ωθήσεις να κατεβάσει ρολά, δε θα σ’ ακούσει και θ’ αντεπιτεθεί, θα ‘χει τ’ αντίθετα αποτελέσματα απ’ αυτά που επιθυμείς.\nΜίλα, μην καταπίνεις τις ανάγκες σου. Μην φαντασιώνεσαι ότι ο άλλος θα “μαντέψει” τις δικές σου ανάγκες, ακόμα κι όταν δε τις εκφράζεις, και δεν τις ονοματίζεις… “Δε θα λάβεις αν δε ζητήσεις”.\nΜη χτυπάς ξανά και ξανά λάθος πόρτες που ο άλλος δεν είναι “διαθέσιμος” να δώσει. Προφανώς αυτό καθρεπτίζει μια δική σου μη “διαθεσιμότητα” – δυσκολία στις σχέσεις, ή πιστεύεις τελικά ότι δεν τ’ αξίζεις.\nΕίναι σημαντικό να δίνεις στον άλλον αυτό που εκείνος χρειάζεται και όχι αυτό που εσύ νομίζεις ότι έχει ανάγκη.\nΜήπως οφείλεις να τον ρωτήσεις τι χρειάζεται;\nΔιαβάστε τη συνέχεια του άρθρου στο βιβλίο για γυναίκες.. “Ανθιζοντας σαν το τριαντάφυλλο”!


Ένας χρόνος από τον θάνατο του υγειονομικού Κώστα Πετσούκη - Αυγέρη: «Οι ευθύνες να αποδοθούν» - Documento\nΑρχική » Ένας χρόνος από τον θάνατο του υγειονομικού Κώστα Πετσούκη – Αυγέρη: «Οι ευθύνες να αποδοθούν»\nΈνας χρόνος από τον θάνατο του υγειονομικού Κώστα Πετσούκη – Αυγέρη: «Οι ευθύνες να αποδοθούν»\nΈνας χρόνος πέρασε από τον θάνατο του υγειονομικού Κώστα Πετσούκη ο οποίος δίνοντας, όπως και οι υπόλοιποι συνάδερφοί του, υπεράνθρωπο αγώνα απέναντι στον φονικό κορονοϊό, έχασε τη ζωή του στο νοσοκομείο «Γεννηματάς» της Θεσσαλονίκης, όπου κατά τη διάρκεια της νοσηλείας του σε ΜΕΘ, σημειώθηκε διακοπή ρεύματος για περίπου μιάμιση ώρα…\nΈκτοτε, η οικογένειά του άτυχου Κώστα Πετσούκη, και η σύζυγός του, Ολυμπία Τσάτσα, δίνει το δικό της αγώνα, παρά τη δυσβάσταχτη απώλεια, για δικαίωση. Δικαίωση όλων των υγειονομικών που έχασαν τη ζωή τους από τον κορονοϊό, προτού έρθουν τα εμβόλια. Μάλιστα, η κ. Τσάτσα είχε απευθυνθεί μέσω του documentonews.gr, στον τότε υπουργό Υγείας, Βασίλη Κικίλια, για τη διατύπωση που είχε επιλέξει υποστηρίζοντας πως «καταδικασμένος σε θάνατο δεν είναι κανένας».\nΔείτε επίσης: Σύζυγος υγειονομικού που πέθανε από κορονοϊό κατά Κικίλια: Ήταν καταδικασμένος ή όχι ο άνθρωπός μας; (Video)\nΈνας χρόνος συμπληρώνεται τη Δευτέρα, από τις 20 Δεκεμβρίου του 2020 όταν ο Κώστας Πετσούκης έφυγε από τη ζωή, και η οικογένεια συνεχίζει τη μάχη για να πέσει «φως» στην υπόθεση για το τι συνέβη τις τελευταίες στιγμές με το μπλακ-άουτ στο νοσοκομείο.\nΈναν χρόνο αργότερα, η χώρα μετρά -δυστυχώς- σχεδόν 20.000 νεκρούς από κορονοϊό.\nΣε αυτό το μήκος κύματος, η Δώρα Αυγέρη, με ανάρτησή της στο Facebook, δημοσιεύοντας το δεύτερο επεισόδιο από την εκπομπή της «Άνθρωποι», τονίζει:\n19.651 ΑΝΑΜΜΕΝΑ ΚΕΡΙΑ\nΕίχα ένα τάμα. Να πάω στη Φλώρινα για να ανάψω ένα κεράκι στον τάφο του Κώστα Πετσούκη, όταν θα κλείσει ένας χρόνος από το θάνατό του. Το είχα υποσχεθεί στην γυναίκα του την Ολυμπία.\nΗ Ολυμπία μάς σύστησε τον Κώστα. Έναν Άνθρωπο. Έναν από του 19.651 ανθρώπους που έφυγαν μέχρι σήμερα από κορωνοιό στη χώρα μας. Τον Άνθρωπό της…\nΤο Σάββατο είναι η ψήφιση του προϋπολογισμού στη Βουλή και δυστυχώς δεν μπορώ να είμαι στο ετήσιο μνημόσυνο του Κώστα.\nΑντί μνημοσύνου, εναποθέτω αυτή την μαρτυρία μνήμης για τις συνθήκες νοσηλείας του στο νοσοκομείο Φλώρινας όπου και εργαζόταν, την έλλειψη υποδομών, την διασωλήνωση και παραμονή του εκτός ΜΕΘ για δυο ημέρες, τον αγώνα να βρεθεί ένα κρεβάτι στην Εντατική, την άτυχη κατάληξή του στο «Γεννηματάς» της Θεσσαλονίκης, στο οποίο είχε σημειωθεί διακοπή ρεύματος για μιάμιση ώρα κατά τη διάρκεια της νοσηλείας του…\nΟ Κώστας έφυγε στις 20 Δεκεμβρίου του 2020.\nΔεν ξέρω αν συμπεριλήφθηκε στην έρευνα Λύτρα-Τσιόδρα.\nΔεν ξέρω αν νοιάζεται ο Μητσοτάκης για όλους αυτούς τους χιλιάδες ανθρώπους που χάθηκαν ή για αυτούς που θα προστεθούν.\nΔεν ξέρω πώς θα αντιδρούσα αν έχανα ένα δικό μου άνθρωπο υπό τέτοιες συνθήκες.\nΞέρω όμως ότι ο πόνος της Ολυμπίας είναι μεγάλος και τα γιατί ακόμη μεγαλύτερα.\nΤα διατυπώνει με μεγάλη καθαρότητα και αξιοπρέπεια.\nΟι απαντήσεις πρέπει να δοθούν και οι ευθύνες να αποδοθούν.\nΕίναι απαίτηση και χρέος προς το δίκαιο».\nΚΟΡΟΝΟΪΟΣ • ΚΩΣΤΑΣ ΠΕΤΣΟΥΚΗΣ • ΟΛΥΜΠΙΑ ΤΣΑΤΣΑ


HΠΑ - κορωνοϊός: Ο Ελπιδοφόρος ανακοίνωσε νέα μέτρα – Προσευχές μόνο από το σπίτι - News In Greece\nΑρχική Κόσμο HΠΑ – κορωνοϊός: Ο Ελπιδοφόρος ανακοίνωσε νέα μέτρα – Προσευχές μόνο από...\nHΠΑ – κορωνοϊός: Ο Ελπιδοφόρος ανακοίνωσε νέα μέτρα – Προσευχές μόνο από το σπίτι\nΕπιπρόσθετα μέτρα για την προστασία των πιστών ανακοίνωσε την Τρίτη ο Αρχιεπίσκοπος Αμερικής Ελπιδοφόρος, υιοθετώντας το σύνθημα “Μένουμε σπίτι”.\nΣε αυτό το πλαίσιο, οι ενορίες θα συνεχίσουν τις ακολουθίες με τον ιερέα και τον ιεροψάλτη, αλλά οι πιστοί θα πρέπει να προσεύχονται από το σπίτι και να μετέχουν στις ακολουθίες μόνο μέσω της τηλεόρασης ή του διαδικτύου. Οι κληρικοί θα συνεχίσουν τις επισκέψεις κατ᾽ οίκον για αυτούς που έχουν ανάγκη ποιμαντικής και μυστηριακής φροντίδας.\nΕπίσης, ο Αρχιεπίσκοπος ακυρώνει άμεσα όλες τις δημόσιες δραστηριότητές του. Επιπλέον, όλες οι προγραμματισμένες χειροτονίες θα πραγματοποιηθούν σε εξαιρετικά στενό οικογενειακό κύκλο.\nΟι αποφάσεις αυτές λήφθηκαν με βάση τις οδηγίες των Ομοσπονδιακών, Πολιτειακών και Δημοτικών αρχών συμπεριλαμβανομένου του Κέντρου Ελέγχου Νοσημάτων (CDC).\n«Ο Σεβασμιώτατος Αρχιεπίσκοπος Αμερικής κ. Ελπιδοφόρος ανακοίνωσε μέτρα για την προστασία της υγείας του ποιμνίου στην Αμερική αλλά και της ευρύτερης δημόσιας υγείας. Οι αποφάσεις αυτές λήφθηκαν με βάση τις οδηγίες των Ομοσπονδιακών, Πολιτειακών και Δημοτικών αρχών συμπεριλαμβανομένου του Κέντρου Ελέγχου Νοσημάτων (CDC).\nΟι ενορίες θα συνεχίσουν τις ακολουθίες με τον ιερέα και τον ιεροψάλτη, αλλά οι πιστοί θα πρέπει να προσεύχονται από το σπίτι και να μετέχουν στις ακολουθίες μόνο μέσω της τηλεόρασης ή του διαδικτύου. Οι κληρικοί θα συνεχίσουν τις επισκέψεις κατ᾽ οίκον για αυτούς που έχουν ανάγκη ποιμαντικής και μυστηριακής φροντίδας».\nΠροηγούμενο άρθροΑυτή είναι η απόφαση για τις εκκλησίες και την αναστολή λατρευτικών συνάξεων. Το ΦΕΚ\nΕπόμενο άρθροΚορωνοϊός: Ραγδαία αύξηση των θυμάτων στο Ιράν – 135 νέοι θάνατοι\nΗΠΑ: Πέθανε ο συνδημιουργός του Scooby-Doo


Δημιουργία – Ελ. Χρόνος – Σελίδα 3 – TipsBox\nYou are here: Home » Δημιουργία – Ελ. Χρόνος ( » Page 3)\nArchives for Δημιουργία – Ελ. Χρόνος - Page 3\ntipsbox Ιανουάριος 17, 2017 Η παλέτα και οι εναλλακτικές χρήσεις τις!#1\t4.5/5\t(2)\t2017-01-09T13:11:00+00:00 Creeving Tips No Comment\nΔιαβάστε περισσότερα…Τι γίνεται σε αυτό το tip : Η παλέτα μπορεί να αξιοποιηθεί με αρκετούς τρόπους μετά την πρώτη χρήση της! Στο άρθρο θα δούμε αρκετές ιδέες για να διακοσμήσουμε το χώρο μας με αυτέςΤι υλικά…


Προετοιμασία για χειρουργική επέμβαση - Preparing for Surgery\nΓυναικολογία - Γυναικολογικές Χειρουργικές Επεμβάσεις, Μπαρτζιώκας Αθανάσιος, Μαιευτήρας - Χειρουργός Γυναικολόγος, Τρίκαλα\nΠοια είναι η διαφορά ανάμεσα στη χειρουργική επέμβαση ημέρας και τη χειρουργική επέμβαση με νοσηλεία;\nΗ χειρουργική επέμβαση ημέρας, η οποία καλείται επίσης και περιπατητική επέμβαση ή επέμβαση ημερήσιας νοσηλείας, δεν απαιτεί ολονύκτια νοσηλεία του ασθενούς στο νοσοκομείο, κάτι που σημαίνει ότι μπορείτε να επιστρέψετε στο σπίτι σας την ίδια ημέρα εάν η κατάστασή σας είναι σταθερή. Θα χρειαστείτε έναν συνοδό για να σας γυρίσει στο σπίτι. Η χειρουργική επέμβαση ημέρας μπορεί να πραγματοποιηθεί σε ένα νοσοκομείο, στο ιατρείο ενός επαγγελματία υγείας, σε ένα χειρουργικό κέντρο ή σε μια κλινική. Η χειρουργική επέμβαση με νοσηλεία πραγματοποιείται σε νοσοκομείο και απαιτεί ολονύκτια νοσηλεία.\nΠοιοι επαγγελματίες υγείας θα λάβουν μέρος στη χειρουργική επέμβασή μου;\nΟ επαγγελματίας υγείας που σας φροντίζει είναι επικεφαλής μιας ομάδας γιατρών, οι οποίοι θα συνεργαστούν για τη φροντίδα σας, πριν, κατά τη διάρκεια και μετά την επέμβασή σας. Οι νοσηλευτές - νοσηλεύτριες ή οι μαίες, θα βοηθήσουν τον γιατρό σας κατά τη διάρκεια της επέμβασης, εκτελώντας ειδικές εργασίες και φροντίζοντας για την άνεσή σας. Ένας συνάδελφος ιατρός επιστημονικός συνεργάτης μπορεί να βοηθήσει κατά τη διάρκεια της επέμβασής σας. Ο αναισθησιολόγος είναι το άτομο που είναι υπεύθυνο για τη χορήγηση της αναισθησίας και τον έλεγχο της δράσης της.\nΤι μπορώ να κάνω για να βεβαιωθώ ότι η επέμβασή μου θα κυλήσει χωρίς προβλήματα;\nΕάν καπνίζετε, προσπαθήστε να διακόψετε το κάπνισμα πριν από την επέμβασή σας. Η γενική αναισθησία επηρεάζει τη φυσιολογική λειτουργία των πνευμόνων σας. Εάν παίρνετε φάρμακα, ρωτήστε τον γιατρό σας αν μπορείτε να συνεχίσετε να τα παίρνετε πριν ή μετά την επέμβαση. Βεβαιωθείτε πως ο γιατρός σας γνωρίζει όλα τα φάρμακα που παίρνετε, συμπεριλαμβανομένων των συνταγογραφούμενων και των μη συνταγογραφούμενων σκευασμάτων, όπως οι βιταμίνες, τα βότανα ή άλλα συμπληρώματα. Ακολουθήστε ειδική διατροφή πριν από την επέμβαση, εάν σας συστήσει κάτι τέτοιο ο γιατρός σας. Εάν έχετε διαβήτη, ο έλεγχος των επιπέδων γλυκόζης πριν από την επέμβαση μπορεί να βελτιώσει την αποκατάστασή σας.\nΜία ή δύο εβδομάδες πριν από την επέμβασή σας, μπορεί να χρειαστεί να υποβληθείτε σε φυσική εξέταση και άλλες εξετάσεις, οι οποίες μπορεί να περιλαμβάνουν εργαστηριακές εξετάσεις αίματος και ούρων, μια ακτινογραφία θώρακος και ένα ηλεκτροκαρδιογράφημα. Το ηλεκτροκαρδιογράφημα είναι μια εξέταση της καρδιακής λειτουργίας με ένα όργανο που εκτυπώνει τα αποτελέσματα σε μορφή γραφήματος.\nΤι προετοιμασία πρέπει να κάνω πριν από την επέμβαση;\nΑνάλογα με τον τύπο της χειρουργικής επέμβασης, ο γιατρός σας μπορεί να σας ζητήσει να πάρετε ένα καθαρτικό και να φάτε ελαφριά. Μην πιείτε αλκοόλ 24 ώρες πριν από την επέμβαση. Μπορεί επίσης να σας ζητηθεί να χρησιμοποιήστε ένα κλύσμα στο σπίτι, μία ή δύο ημέρες πριν από ορισμένους τύπους επεμβάσεων.\nΤι πρέπει να κάνω την ημέρα της εγχείρησης;\nΑφαιρέστε το μανό από τα νύχια σας ή τα ακρυλικά νύχια. Μη χρησιμοποιήσετε μακιγιάζ. Όλα τα κοσμήματα πρέπει να αφαιρεθούν από το σώμα σας πριν από την επέμβαση. Εάν πρόκειται να παραμείνετε στο νοσοκομείο κατά τη διάρκεια της νύχτας, φέρτε μαζί σας μόνο τα πράγματα που θα χρειαστείτε, μεταξύ των οποίων μια θήκη γυαλιών, φακούς επαφής ή τεχνητές οδοντοστοιχίες.\nΘα σας δοθεί ένα βραχιολάκι-ταυτότητα. Σε αυτό θα αναγράφεται το όνομα, η ημερομηνία γέννησης και το όνομα του γιατρού σας.\nΝα είστε έτοιμη να περιγράψετε το ιστορικό της υγείας σας, καθώς και τις ενδεχόμενες αλλεργίες σε φάρμακα, τροφές ή το λάτεξ (ορισμένα χειρουργικά γάντια κατασκευάζονται από λάτεξ). Θα ερωτηθείτε για τα φάρμακα που παίρνετε.\nΤι μπορεί να περιλαμβάνει η προεγχειρητική προετοιμασία;\nΘα βγάλετε τα ρούχα σας και θα φορέσετε την ποδιά του νοσοκομείου και, ίσως, ένα σκουφάκι. Μπορεί να ληφθούν κάποια μέτρα για την πρόληψη της εν τω βάθει φλεβικής θρόμβωσης. Μπορεί να σας δοθεί ένα ειδικό καλσόν για να το φορέσετε ή μπορεί να τοποθετηθεί στα πόδια σας μια συσκευή συμπίεσης. Μπορεί να σας χορηγηθούν φάρμακα για τη μείωση του κινδύνου εν τω βάθει φλεβικής θρόμβωσης. Θα μεταφερθείτε σε έναν χώρο αναμονής, έως ότου ολοκληρωθεί η προετοιμασία της χειρουργικής ομάδας. Ο γιατρός ή η ομάδα του χειρουργείου θα επαληθεύσουν το όνομα, την ημερομηνία γέννησης και τον τύπο της χειρουργικής επέμβασής σας πριν εισέλθετε στην αίθουσα του χειρουργείου. Εάν η επέμβαση πρόκειται να πραγματοποιηθεί στη μία πλευρά του σώματός σας, η περιοχή αυτή μπορεί να επισημανθεί με έναν ειδικό μαρκαδόρο. Ένας αναισθησιολόγος θα συζητήσει μαζί σας για τον τύπο της αναισθησίας που θα λάβετε κατά τη διάρκεια της επέμβασης. Ένας σωλήνας που ονομάζεται ενδοφλέβια (ΕΦ) γραμμή μπορεί να τοποθετηθεί σε μια φλέβα στον βραχίονα ή τον καρπό σας. Η γραμμή αυτή χρησιμοποιείται για την παροχή υγρών, φαρμάκων ή αίματος στο σώμα σας, κατά τη διάρκεια και μετά την επέμβαση. Μπορεί να σας χορηγηθεί ένα φάρμακο που θα σας βοηθήσει να χαλαρώσετε. Μπορεί επίσης να σας χορηγηθούν άλλα φάρμακα που έχει ζητήσει ο γιατρός σας, όπως π.χ. αντιβιοτικά για τη μείωση του κινδύνου λοίμωξης.\nΤι θα συμβεί μόλις εισέλθω στην αίθουσα του χειρουργείου;\nΜόλις μεταφερθείτε στην αίθουσα του χειρουργείου, θα σας μετακινήσουν στη χειρουργική τράπεζα. Θα συνδεθούν κάποια μόνιτορ με διάφορα μέρη του σώματός σας για τη μέτρηση των σφυγμών, του επιπέδου οξυγόνου και της αρτηριακής πίεσής σας.\nΗ χειρουργική ομάδα μπορεί να σας ρωτήσει ξανά το όνομά σας, την ημερομηνία γέννησης και τη χειρουργική επέμβαση στην οποία πρόκειται να υποβληθείτε. Μπορεί να πραγματοποιηθεί ένας τελικός έλεγχος του ιατρικού φακέλου και των εξετάσεών σας.\nΕάν η επέμβασή σας γίνεται με γενική αναισθησία, αυτή θα σας χορηγηθεί μέσω της ΕΦ γραμμής σας. Αφού κοιμηθείτε, ένας σωλήνας που ονομάζεται καθετήρας θα εισαχθεί στην ουροδόχο κύστη σας για την παροχέτευση των ούρων.\nΤι πρέπει να περιμένω μόλις ολοκληρωθεί η επέμβαση;\nΜόλις ολοκληρωθεί η επέμβαση, θα μεταφερθείτε στον χώρο αποκατάστασης. Ο χώρος αυτός διαθέτει τον κατάλληλο εξοπλισμό για την παρακολούθηση των ασθενών μετά από μια χειρουργική επέμβαση.\nΠολλοί ασθενείς αισθάνονται εξασθενημένοι, βρίσκονται σε σύγχυση και νιώθουν πως κρυώνουν όταν ξυπνούν μετά από μια χειρουργική επέμβαση. Μπορεί να έχετε μυϊκούς πόνους ή πονόλαιμο για λίγο διάστημα μετά την επέμβαση. Τα προβλήματα αυτά δεν θα διαρκέσουν πολύ. Μπορείτε να ζητήσετε φάρμακα για την ανακούφιση αυτών των συμπτωμάτων. Θα παραμείνετε στο δωμάτιο αποκατάστασης μέχρι να σταθεροποιηθείτε.\nΤο συντομότερο δυνατόν, οι νοσηλευτές θα σας ζητήσουν να κουνηθείτε όσο περισσότερο μπορείτε. Μπορεί να σας ζητηθεί να σηκωθείτε από το κρεβάτι και να περπατήσετε σύντομα μετά την επέμβασή σας. Μπορεί να αισθανθείτε κουρασμένη και αδύναμη αρχικά. Όσο πιο σύντομα επανέλθετε σε δραστηριότητα, τόσο γρηγορότερα θα επιστρέψουν σε φυσιολογικά επίπεδα οι σωματικές σας λειτουργίες.\nΤι πρέπει να γνωρίζω πριν επιστρέψω στο σπίτι;\nΠριν πάρετε εξιτήριο, ένας νοσηλευτής ή άλλος επαγγελματίας υγείας θα σας δώσει τις απαραίτητες οδηγίες για τη διατροφή, τη φαρμακευτική αγωγή και τη φροντίδα της τομής σας. Θα ενημερωθείτε για τις δραστηριότητες που πρέπει να αποφεύγετε και για πόσο καιρό. Πρέπει να γνωρίζετε ποιον πρέπει να καλέσετε εάν έχετε κάποιο πρόβλημα και για ποια ζητήματα πρέπει να καλείτε τον γιατρό σας, όπως ο πυρετός και η αυξημένη κολπική αιμορραγία.\nΠόσο καιρό θα διαρκέσει η αποκατάστασή μου;\nΕάν έχετε υποβληθεί σε σημαντική χειρουργική επέμβαση με νοσηλεία, πιθανώς να χρειαστείτε έναν μήνα ή και περισσότερο για να είστε έτοιμη να συνεχίσετε το κανονικό σας πρόγραμμα. Οι μικροεπεμβάσεις έχουν μικρότερο χρόνο αποκατάστασης, αλλά μπορεί να χρειαστεί να περιορίσετε ορισμένες δραστηριότητες για κάποιο διάστημα.


Vichy Purete Thermale Lotion Tonique 200ml\nΑρχική σελίδα / Γυναίκα / Πρόσωπο / Καθαρισμός - Ντεμακιγιάζ / Vichy Purete Thermale Lotion Tonique 200ml\nVichy Purete Thermale Lotion για Κανονικές/Μικτές ΕπιδερμίδεςΗ λοσιόν που ολοκληρώνει το ντεμακιγιάζ και δροσίζει την ευαίσθητη επιδερμίδα σας.\nΚωδικός προϊόντος: 2-500108 Κατηγορία: Καθαρισμός - Ντεμακιγιάζ Ετικέτες: vichy, καθαρισμός-ντεμακιγιάζ Brand: Vichy\nVichy Purete Thermale Lotion για Κανονικές/Μικτές Επιδερμίδες\nΗ λοσιόν που ολοκληρώνει το ντεμακιγιάζ και δροσίζει την ευαίσθητη επιδερμίδα σας. Χωρίς οινόπνευμα, περιέχει αντιοξειδωτική Βιταμίνη Ε και ενυδατική Γλυκερίνη. Τέλεια καθαρισμένη, η επιδερμίδα είναι δροσερή και άνετη χωρίς καμία ενοχλητική αίσθηση. Το μακιγιάζ αφαιρείται αφήνοντας την επιδερμίδα καθαρή και απαλλαγμένη από τις τοξίνες για να αναπνέει ελεύθερα. Ενυδατωμένη, ξαναβρίσκει άνεση, ελαστικότητα και απαλότητα. Ολοκληρώνει τον καθαρισμό με μια νότα απόλυτης δροσιάς. Η υποαλλεργική σύνθεση ΧΩΡΙΣ PARABEN έχει δοκιμαστεί σε ευαίσθητες επιδερμίδες.\n-30%€12.51 €8.76 Προσθήκη στο καλάθι\nYou're viewing: Vichy Purete Thermale Lotion Tonique 200ml €11.96 €8.37


Χριστούγεννα χωρίς μοναξιά στη Γερμανία | GRland.info\nΑρχική » Ειδήσεις » Χριστούγεννα χωρίς μοναξιά στη Γερμανία\nΟι περιορισμοί της πανδημίας έχουν επιδεινώσει το πρόβλημα. Κι όμως, υπάρχουν τρόποι για να δώσουμε λίγη χαρά και να βρούμε παρέα για αυτούς τους ανθρώπους.\nΑυτό πιστεύει ο Κρίστιαν Φάιν, σύμβουλος επιχειρήσεων και ιδρυτής της ψηφιακής πλατφόρμας «KeinerBleibtAllein», που σημαίνει, «Κανείς δεν μένει μόνος».\nΌπως εξηγεί ο ίδιος στην Deutsche Welle, τα περιοριστικά μέτρα της πανδημίας έχουν συνέπειες για όλους μας και ιδιαίτερα για τους μοναχικούς ανθρώπους.\nΣτόχος του είναι να δικτυώσει μοναχικούς ανθρώπους που αναζητούν λίγη παρέα για τις ημέρες των εορτών, αλλά επίσης- γιατί όχι;- και εκείνους που θέλουν να περάσουν τις ημέρες αυτές με καινούργια πρόσωπα στο γιορτινό τραπέζι.\n«Η κοινωνική ζωή έχει παραλύσει, ξαφνικά έγινε κάτι πολύ συνηθισμένο να κλείνεται ο καθένας στο σπίτι του» παρατηρεί ο 36χρονος Φάιν.\n«Κι έτσι η μοναξιά δεν είναι πλέον ένα θέμα-ταμπού».\nΑλλά για πολλούς ανθρώπους παραμένει βασανιστικός ο φόβος ότι θα μείνουν μόνοι τους στις γιορτές. Το γνωρίζει και ο ίδιος από προσωπική εμπειρία.\nΤο 2016, μετά από έναν χωρισμό, αναγκάστηκε να περάσει μόνος τα Χριστούγεννα.\nΕκείνη την ημέρα κάθισε στον υπολογιστή και άρχισε να περιγράφει τη μοναξιά του για πρώτη φορά στο hashtag #keinerbleibtallein.\nΠήρε τόσα πολλά μηνύματα που γρήγορα κατάλαβε ότι πρόκειται για ένα ευρύτερο κοινωνικό πρόβλημα.\nΈτσι γεννήθηκε η ιδέα για μία ψηφιακή πλατφόρμα δικτύωσης, αρχικά μέσω Twitter.\nΤον επόμενο χρόνο οι ενδιαφερόμενοι έφτασαν τους 2.700.\nΤο 2018 η Ευαγγελική Εκκλησία στη Γερμανία μνημόνευσε την πρωτοβουλία σε μία καμπάνια «κατά της μοναξιάς» και έναν χρόνο αργότερα οι αριθμοί απογειώθηκαν:\nτο 2019 συνολικά 63.000 χρήστες αντάλλαξαν 80.000 μηνύματα, ενώ 6.000 ήταν εκείνοι που τελικά βρήκαν παρέα για τις ημέρες των Χριστουγέννων.\nΈνας από τους πρώτους «οικοδεσπότες» που έδωσαν το παρών το 2018 ήταν ο Ρενέ Ράιχελτ, μηχανικός πληροφορικής.\nΘυμάται ότι τα Χριστούγεννα πολλές φορές και η μητέρα του μαγείρευε για μοναχικούς γείτονες, σήμερα ακολουθεί και ο ίδιος το παράδειγμά της.\n«Την πρώτη φορά είχα μαγειρέψει για έντεκα άτομα», λέει.\n«Κάποιοι ήταν γείτονες, αλλά υπήρχαν και νέα πρόσωπα, ήταν εύκολο για όλους να πιάσουν κουβέντα μεταξύ τους».\nΟι καλεσμένοι δεν του ήταν εντελώς άγνωστοι, καθώς ο Ράιχελτ είχε ήδη τη δυνατότητα, πριν γίνει η συνάντηση για φαγητό, να διαβάσει το προφίλ τους στο Facebook.\nH πανδημία έχει αλλάξει και την σύνθεση της «παρέας». Παλαιότερα πολλοί θεωρούσαν την μοναξιά αποκλειστικό πρόβλημα των ηλικιωμένων.\nΆλλωστε, σύμφωνα με υπολογισμούς των ειδικών, στις ηλικίες μεταξύ 60 και 99 ετών περίπου 8 εκατομμύρια άνθρωποι στη Γερμανία απειλούνται με μοναξιά και κοινωνική απομόνωση.\nΣύμφωνα με έρευνα που δημοσίευσε το Γερμανικό Κέντρο Γεροντολογίας (DZA) τον Απρίλιο του 2021 ο κίνδυνος της κοινωνικής απομόνωσης έχει αυξηθεί για όλους, ανεξαρτήτως ηλικίας, γένους ή μορφωτικού επιπέδου.\nΓια αυτό, τονίζει ο Κρίστιαν Φάιν, όλο και περισσότεροι άνθρωποι συμμετέχουν στην ψηφιακή πλατφόρμα δικτύωσης για τις γιορτές.\n«Ειδικά τους νέους η μοναξιά τους επιβαρύνει περισσότερο, ντρέπονται πιο πολύ που είναι μόνοι…», λέει ο ίδιος.\nπροηγούμενοΣτα πρόθυρα νέων περιορισμών η Γερμανία\nεπόμενοΚορωνοϊός: Ξεσπά Έλληνας μετανάστης στη Γερμανία


Δημοκρατική Παράταξη (Κύπρος) - Βικιπαίδεια\nΔημοκρατική Παράταξη (Κύπρος)\nπολιτικό κόμμα στην Κύπρο\nΗ Δημοκρατική Παράταξη (ΔΗ.ΠΑ.) είναι κεντρώο κυπριακό πολιτικό κόμμα, που ιδρύθηκε το 2018. Πρόεδρος του κόμματος είναι ο Μάριος Καρογιάν.\nΔιγενή Ακρίτα 58, Λευκωσία\nΝεολαία Δημοκρατικής Παράταξης\nΤο κόμμα εκπροσωπείται στη Βουλή των Αντιπροσώπων από τέσσερις βουλευτές.\nΗ Δημοκρατική Παράταξη είναι μέλος της Συμμαχίας Φιλελευθέρων και Δημοκρατών για την Ευρώπη.\n4.1.1 ΙΒ' Κοινοβουλευτική Περίοδος\nΗ Δημοκρατική Παράταξη ιδρύθηκε στις 20 Απριλίου 2018 από στελέχη και μέλη του Δημοκρατικού Κόμματος που διαγράφτηκαν ή αποχώρησαν από αυτό, καθώς ενήργησαν ενάντια στις αποφάσεις του κόμματος και δεν υποστήριξαν την υποψηφιότητα του Νικόλα Παπαδόπουλου στις προεδρικές εκλογές του 2018, διαφωνώντας με την προσέγγιση του Παπαδόπουλου όσον αφορά την προσπάθεια επίλυσης του Κυπριακού προβλήματος.\nΤον Οκτώβριο του ίδιου έτους πραγματοποιήθηκε το Ιδρυτικό Συνέδριο της Δημοκρατικής Παράταξης, στο οποίο παρουσιάστηκε η Ιδρυτική Διακήρυξη και το λογότυπο του κόμματος. Το συνέδριο ενέκρινε το καταστατικό, ενώ ανέδειξε πρόεδρο του κόμματος το Μάριο Καρογιάν.\nΤο κόμμα συμμετείχε αυτόνομα στις ευρωεκλογές του 2019. Ωστόσο, συγκέντρωσε ποσοστό της τάξης του 3,80% χωρίς να καταφέρει να εκλέξει ευρωβουλευτή.\nΤο Νοέμβριο του 2020 η Δημοκρατική Παράταξη έγινε πλήρες μέλος του Κόμματος Συμμαχίας Φιλελευθέρων και Δημοκρατών για την Ευρώπη.\nΕνόψει των βουλευτικών εκλογών του 2021, η Δημοκρατική Παράταξη ανακοίνωσε τη συνεργασία της με τη Συνεργασία Δημοκρατικών Δυνάμεων και το Ευρωπαϊκό Δίκτυο Πολιτών, με τη συμμετοχή στελεχών τους στα ψηφοδέλτια.\nΤο έμβλημα του Κινήματος απεικονίζει τα αρχικά Δ και Π. Μέσα από αυτή την μοντέρνα μορφή των αρχικών, εκφράζεται και το βασικό πολιτικό στίγμα της Δημοκρατικής Παράταξης, το οποίο είναι πρώτιστα ανθρωποκεντρικό.\nΈμφαση δίνεται στην πρωτότυπη σχηματοποίηση του γράμματος Π μαζί με την ανθρώπινη φιγούρα, η οποία εμφανίζεται με ανοικτά χέρια, στέλνοντας το μήνυμα της αλληλεγγύης, της ανθρώπινης συνύπαρξης, της κοινωνικής δικαιοσύνης και της ισότητας.\nΟ πυρσός μαζί με τον ανθρώπινο παράγοντα, που εμφανίζονται στο έμβλημα, παραπέμπουν σε δυο στοιχεία που συνυπάρχουν από την αρχαιότητα, τη φωτιά και τον άνθρωπο, η αρμονικότητα των οποίων προϊδεάζει, προαναγγέλλει την ελπίδα, την πρόοδο και την ευημερία.\nΜάριος Καρογιάν 21.832 6,10%\nΜάριος Καρογιάν 10.673 3,80%\nΜετά τις βουλευτικές εκλογές του 2021, η Δημοκρατική Παράταξη εξέλεξε τέσσερις βουλευτές. Η σύνθεση της Κοινοβουλευτικής Ομάδας της είναι η εξής:\nΛευκωσία: Αλέκος Τρυφωνίδης\nΛεμεσός: Μάριος Καρογιάν\nΑμμόχωστος: Μιχάλης Γιακουμή\n↑ Μέλος του ALDE η ΔΗΠΑ\n↑ Christou, Jean (21 Οκτωβρίου 2018). «New party launched with promise to speak for real centrists». Cyprus Mail (στα Αγγλικά). Ανακτήθηκε στις 27 Μαΐου 2019.\n↑ Και επίσημα Δημοκρατική Παράταξη με σύνθημα "Νέα Αρχή"\n↑ Δημοκρατική Παράταξη: Ξεκίνησε με αρχηγό τον Καρογιάν\n↑ Καρογιάν: Η ΔΗΠΑ θα αποτελέσει την έκπληξη των Ευρωεκλογών\n↑ «Υπουργείο Εσωτερικών - Ευρωεκλογές 2019: Επίσημα αποτελέσματα». Αρχειοθετήθηκε από το πρωτότυπο στις 28 Ιουλίου 2019. Ανακτήθηκε στις 7 Φεβρουαρίου 2021.\n↑ Συνεργασία Δημοκρατικής Παράταξης με Ευρωπαϊκό Δίκτυο Πολιτών\nΑνακτήθηκε από "https://el.wikipedia.org/w/index.php?title=Δημοκρατική_Παράταξη_(Κύπρος)&oldid=9441409"\nΤελευταία επεξεργασία στις 23 Απριλίου 2022, στις 07:23\nΤελευταία τροποποίηση 07:23, 23 Απριλίου 2022.


Ψήφος αποδήμων: Το ΚΚΕ βάζει όρο η 30ετία να ισχύει για όλους - Πολιτική | News 24/7\n16 ΟΚΤ 2019 17:57\nΟ υπουργός Εσωτερικών Παναγιώτης Θεοδωρικάκος (Κ) με τον υπουργό Επικρατείας Γιώργο Γεραπετρίτη (ΚΑ) και τον υφυπουργό Εσωτερικών, αρμόδιο για θέματα αυτοδιοίκησης και εκλογών, Θεόδωρο Λιβάνιο (ΚΔ) συνομιλούν με εκπροσώπους κομμάτων στην συνεδρίαση της Διακομματικής επιτροπής για την ψήφο των αποδήμων Ελλήνων, στο κτίριο του πρώην υπουργείου Διοικητικής Ανασυγκρότησης, Τετάρτη 16 Οκτωβρίου 2019. ΑΠΕ-ΜΠΕ/ΑΠΕ-ΜΠΕ/ΑΛΕΞΑΝΔΡΟΣ ΒΛΑΧΟΣ ΑΠΕ-ΜΠΕ\nΗ πρώτη συνεδρίαση της διακομματικής ασχολήθηκε κυρίως με το όριο διαμονής στο εξωτερικό. "Θέλω να βρούμε λύση" δήλωσε ο Θεοδωρικάκος. Συζητήθηκε επίσης ο όρος του ΚΚΕ για ελληνικό ΑΦΜ, διαφώνησε το ΜεΡΑ25. Αύξηση βουλευτών Επικρατείας, ανοιχτό το ενδεχόμενο αναθεώρησης του 54.\nΠηγές του Εσωτερικών ανέφεραν όμως ότι σε κάθε περίπτωση η κυβερνηση είναι αποφασισμένη να βρεθεί λύση, αλλά θα προχωρήσει σε κατάθεση νομοσχεδίου δικού της εάν δεν υπάρξει συμφωνία. Υπο αυτή την έννοια η συνεδρίαση της Δευτέρας θα είναι τελική: Ή θα βρεθεί κοινός τόπος ή η κυβέρνηση θα καταθέσει το νομοσχέδιο όπως θα το έχει διαμορφώσει.\nΠάντως το στιγμα που δίνουν από κυβερνητικής πλευράς είναι πως με τις αναγκαίες υποχωρήσεις θα βρεθεί κοινός τόπος. Σύμφωνα με πληροφορίες εξάλλου κατα τη σημερινή συνεδρίαση ο υπουργός Εσωτερικών Τάκης Θεοδωρικάκος είπε στους εκπροσωπους των κομμάτων "θέλω να βρούμε λύση και όχι λόγους να τσακωνόμαστε την επόμενη εβδομάδα γιατί δεν έγινε".\nΟμως σύμφωνα με πληροφορίες, ο εκπρόσωπος του ΚΚΕ Γιάννης Γκιόκας, αντέδρασε στο πρόθεση της κυβερνησης, η οπόια είχε διαρρεύσει και ήδη από χθες και η οποια σύμφωνα με παριστάμενους ετέθη και στη συνεδριαση, το όριο της διαμονής στο εξωτερικό μέχρι 30 έτη να μην ισχύσει αναδρομικά αλλά να αφορά μόνο όσους εγγραφούν στο εξής στους εκλογικούς καταλόγους. Και αυτό καθώς θεώρησε ότι θα αποτελούσε “πίσω πόρτα” ώστε η ρύθμιση να επεκταθεί σε ομογενείς 3ης και 4ης γενιάς, κάτι με το οποίο ο Περισσός διαφωνεί.\nΜάλιστα ο κ.Γκιόκας χαρακτηριστικά επισήμανε ότι αντίστοιχους περιορισμούς έχουν και χώρες όπως η Γερμανία, θέλοντας εκ των προτέρων να απορρίψει κατηγορίες περί.... κομμουνιστικής ιδεοληψίας.\nΟ κ.Θεοδωρικάκος θέλησε ως προς αυτό να φανεί συζητήσιμος για να μη ναυαγήσει ο διάλογος, αν και η κυβερνηση ήθελε τη μη αναδρομικότητα και στη συνέχεια εμφανίστηκε αισιόδοξος ότι θα βρεθεί μία κοινή συνισταμένη.\nΑπό την πλευρά του ΣΥΡΙΖΑ ο Γιώργος Κατρούγκαλος συντάχθηκε επίσης με τους όρους του ΚΚΕ για χρονικό όριο και ελληνικό ΑΦΜ, αφήνοντας να εννοηθεί πως εάν εκπληρωθούν η αξιωματική αντιπολίτευση θα εξετάσει τη στάση της, χωρίς όμως να το δηλώσει αυτό καθαρά. Η γενική θέση του ΣΥΡΙΖΑ είναι ότι δεν πρέπει να επέλθει αλλοίωση του εκλογικού σώματος, φαίνεται όμως να δέχεται πως αυτό διασφαλίζεται και με περιορισμούς. Στο ερώτημα δε που έθεσε ο ΣΥΡΙΖΑ τελικά πόσους θα αφορά η διευκόλυνση αυτή με τους προτεινόμενους περιορισμους έλαβε την απάντηση ότι εκτιμάται πως θα αφορά περίπου 1.600.000 άτομα\nΜάλιστα ο κ.Κατρουγκαλος έθεσε το γενικότερο θέμα ότι από τη στιγμή που θεσπίζεται η ψήφος των ομογενών και ταυτόχρονα προωθείται η κατάργηση της απλής αναλογικής και επανέρχεται το μπόνους στο πρώτο κόμμα, το σύστημα είναι πολύ ανισότιμο.\nΣημειωτέον ότι υπέρ της ύπαρξης γενικότερα χρονικών περιορισμών τάχθηκε και η Ελληνική Λύση, η οποία επίσης συμφώνησε στον όρο του ελληνικού ΑΦΜ. Με το τελευταίο όμως διαφώνησε το ΜεΡΑ25, με το επιχείρημα ότι θυμίζει όπως χαρακτηριστικά ειπώθηκε, όταν οι αστοί έθεταν όρο την ύπαρξη περιουσίας για να έχει κανείς δικαίωμα ψήφου. Το ΜεΡΑ25 συμφώνησε με το χρονικό όριο, αλλά δήλωσε ότι προτιμά αυτό να τεθεί στα εννέα έτη.\nΨΗΦΟΣ ΑΠΟΔΗΜΩΝ K.K.E ΝΕΑ ΔΗΜΟΚΡΑΤΙΑ


Now Foods Pycnogenol (R) 30mg, 30 Ταμπλέτες. Wefit\nNow Foods Pycnogenol (R) 30mg, 30 Ταμπλέτες\nΕίναι πλούσια σε προκυανιδίνες μια ειδική κατηγορία των υδατοδιαλυτών αντιοξειδωτικών φλαβονοειδών που είναι άριστοι καθαριστές των ελευθέρων ριζών.\nID Προϊόντος: 2476\nΚωδικός προϊόντος: 0733739032607\nΕίναι πλούσια σε προκυανιδίνες μια ειδική κατηγορία των υδατοδιαλυτών αντιοξειδωτικών φλαβονοειδών που είναι άριστοι καθαριστές των ελευθέρων ριζών. Πολυάριθμες επιστημονικές μελέτες έχουν δείξει ότι βοηθά στη διατήρηση της αγγειακής αντοχής και λειτουργικότητας.\nΗ πυκνογενόλη ενισχύει το ανοσοποιητικό σύστημα τα τοιχώματα των αιμοφόρων αγγείων και τα τριχοειδή αγγεία.\nΥποστηρίζει το κυκλοφορικό αύστημα και προλαμβάνει το στρες το οποίο προκαλείται από τη συστολή των αρτηριών και της πήξης του αίματος. Ακόμη βοηθάει στην χρόνια βρογχίτιδα και στο άσθμα. Μειώνει την ποσότητα των κυκλοφορούντων φλεγμονωδών ουσιών του αίματος ενώ έχει αποδειχθεί ότι βελτιώνει τα άσχημα συμπτώματα του άσθματος και της λειτουργίας του πνεύμονα. Επιπροσθέτως αναστέλλει τα ένζυμα που ευθύνονται για την καταστροφή του πνευμονικού ιστού σε χρόνια βρογχίτιδα. Στις γυναίκες η πυκνογενόλη με την ενίσχυση της μικροκυκλοφορίας ανακουφίζει από το οίδημα των κάτω άκρων τα κρύα χέρια και την τάση για εύκολη δημιουργία μωλώπων.\nΠροστατεύει το δέρμα από την φωτογήρανση μειώνοντας τους κινδύνους της στρεσογόνου και οξειδωτικής υν-ακτινοβολίας. Τέλος καταπραΰνει διαταραχές της εμμήνου ρύ-σεως όπως κράμπες και πόνο.


SL2: Παναχαϊκή – Απόλλων Πόντου 7-0 – Επίθεση\nSL2: Παναχαϊκή – Απόλλων Πόντου 7-0\nΗ Παναχαϊκή χρησιμοποίησε ως έδρα το γήπεδο της Ναυπάκτου και νίκησε 7-0 τον ουραγό Απόλλωνα Πόντου.\nΜεσημεριανός… περίπατος στη Ναύπακτο για την Παναχαϊκή, η οποία διέλυσε τον τελευταίο Απόλλωνα Πόντου με 7-0 και προσπέρασε τον Πλατανιά.\nΟι Πατρινοί, που χρησιμοποίησαν για έδρα το γήπεδο της Ναυπάκτου, μπήκαν πολύ δυνατά στην αναμέτρηση κι έφτασαν στο 1-0 μόλις στο 12′. Ο Μυτίδης με εύστοχη εκτέλεση πέναλτι άνοιξε το σκορ. Το 2-0 ήρθε τρία λεπτά αργότερα, με τον Ανάκογλου να περνά στον Κυνηγόπουλο κι εκείνος να σκοράρει, ενώ το 3-0 έγινε στο 19′ όταν Μυτίδης μετά από σέντρα του Σταματόπουλου έγινε κι αυτός σκόρερ. Η Παναχαϊκή συνέχισε να… βομβαρδίζει την αντίπαλη εστία και στο 23′ απείλησε με τον Μαυρία και στο 29′ έφτασε στο 4-0 με σουτ του Ανάκογλου με το γκολ αυτό να είναι το τελευταίο γκολ στο πρώτο μέρος.\nΑπό εκεί που σταμάτησαν συνέχισαν οι τυπικά γηπεδούχοι στο δεύτερο ημίχρονο και στο 56′ με απευθείας εκτέλεση φάουλ του Μαυρία έγραψαν το 5-0. Στο 62′, ο Μασούρας ανέβασε τον δείκτη του σκορ στο 6-0, ενώ το τελικό 7-0 διαμόρφωσε ο Τσότρας στο 72′. Το μόνο που έκανε ο Απόλλων Πόντου, ήταν ένα πέναλτι που έχασε στο 60′ με τον Καπούταγλη να αποκρούει την εκτέλεση του Καλογέρη.\nΑναβάλλεται ο Αγώνας Δρόμου του Γιοφυριού


Εξωτερική Πολιτική με το Βλέμμα στο Εσωτερικό - energia.gr Άποψη\nΣάββατο, 3 Φεβρουαρίου 2018 - 17:13\nΑς μην κρυβόμαστε πίσω από το δάχτυλό μας. Την αποκλειστική χρήση του ονόματος «Μακεδονία» την έχουμε –δυστυχώς– χάσει εδώ και δεκαετίες. Σχεδόν 100 χώρες σε όλο τον κόσμο –ανάμεσά τους η Ρωσία και η Κίνα– έχουν αναγνωρίσει το γειτονικό κράτος με το όνομα Δημοκρατία της Μακεδονίας. Αλλά και αυτοί που δεν το έχουν κάνει –τηρώντας τα διπλωματικά προσχήματα– αποκαλούν τα Σκόπια «Μακεδονία».\nΕίναι, ασφαλώς, ιδιαίτερα ενοχλητικό –πέρα από ανιστόρητο– οι Σκοπιανοί να εμφανίζονται ως απόγονοι του Μεγάλου Αλεξάνδρου και να προβάλλουν αλυτρωτικές θέσεις μέσα από το σύνταγμά τους. Ωστόσο, ας είμαστε ειλικρινείς: δεν υπάρχει σοβαρός άνθρωπος που να φοβάται πραγματικά τον αλυτρωτισμό και τις εδαφικές βλέψεις του μικροσκοπικού αυτού κράτους που έχει το ΑΕΠ της Πελοποννήσου και παραμένει –ακόμη και σήμερα, παρά τις ελληνοσκοπιανές τριβές και την οικονομική συρρίκνωση της Αθήνας– ένα οικονομικό προτεκτοράτο της Ελλάδας.\nΕκείνο που θα έπρεπε πρωτίστως να μας ενδιαφέρει ως χώρα είναι το ανίσχυρο αυτό κράτος των δύο εκατομμυρίων –Αλβανών, Σέρβων και Σλαβομακεδόνων– να παραμείνει ένα σταθερό μαξιλάρι στα βόρεια σύνορά μας και να μην κινδυνέψει με διάλυση. Διότι τότε θα μπορούσε εύκολα να δημιουργήσει επεκτατικές ορέξεις και να αποτελέσει δυνητικά μέρος μιας Μεγάλης Αλβανίας (Αλβανία, Κοσσυφοπέδιο, Σκόπια) αλλά και να γίνει πιόνι στις φιλοδοξίες της Ρωσίας στην περιοχή.\nΑρα, η συμμετοχή –υπό όρους– του κράτους στο ΝΑΤΟ, αλλά και η μελλοντική ένταξή του στην Ε.Ε., θα το ενίσχυε πολιτικά και θα βοηθούσε τα συμφέροντα της Ελλάδας. Μια διεθνής συμφωνία σύνθετης ονομασίας για τα Σκόπια για όλες τις χρήσεις, με σαφή γραπτή αποκήρυξη των αλυτρωτικών διατάξεων του συντάγματός τους, θα αποτελούσε μία νέα σελίδα στις σχέσεις μας. To ζήτημα, μάλιστα, θα είχε προχωρήσει με συναινετικές διαδικασίες από ελληνικής πλευράς εάν ο κ. Τσίπρας δεν το χρησιμοποιούσε ως μοχλό για να διχάσει τη Ν.Δ.\nΚαλά τα συλλαλητήρια, ως συναισθηματική εκτόνωση, αλλά και ως ευκαιρία διαμαρτυρίας κατά της πρώτης φοράς Αριστεροδεξιά που ανέβηκε στην εξουσία για να βοηθήσει –υποτίθεται– τους μη προνομιούχους, αλλά τελικά τους έκανε φτωχότερους. Η ουσία, όμως, βρίσκεται στην ανάγκη να διασφαλισθεί η σταθερότητα της περιοχής.\nΚαι εξωτερική πολιτική με το βλέμμα στο εσωτερικό δεν γίνεται.


Ωδείο Kodály » Γιώργος Δεμερτζής\nΟ Γιώργος Δεμερτζής υπήρξε Έφορος Εγχόρδων στο Ωδείο Κόνταλυ όπου και δίδαξε βιολί, μουσική δωματίου - κουαρτέτο εγχόρδων και ορχήστρα (2007-2016).\nΓεννήθηκε στη Χαλκίδα το 1958. Σπούδασε βιολί με τον Στέλιο Καφαντάρη στο Ελληνικό Ωδείο και με τον Max Rostal στη Βέρνη. Έχει συμπράξει σαν σολίστ με πολυάριθμες Ορχήστρες, έχει συμμετάσχει σε διεθνή φεστιβάλ και γενικότερα πραγματοποιήσει συναυλίες σε γνωστά μουσικά κέντρα ανά την υφήλιο. Με κέντρο βάρους το Ελληνικό ρεπερτόριο, έχει παρουσιάσει και δισκογραφήσει το μεγαλύτερο μέρος της ελληνικής δημιουργίας για βιολί, σε πολλές περιπτώσεις σε πρώτη παγκόσμια εκτέλεση.\nΑπό το 1976 έως το 2001 δίδαξε στο Lawrence University στο Appleton, WI, των ΗΠΑ.\nΊδρυσε το Νέο Ελληνικό Κουαρτέτο, το οποίο έχει αναπτύξει αξιόλογη διεθνή δράση προβάλλοντας δισκογραφικά και συναυλιακά κυρίως την πλούσια ελληνική δημιουργία.\nΈχει ηχογραφήσει για την σουηδική εταιρία BIS, το σύνολο του βιολιστικού έργου του Νίκου Σκαλκώτα που έχει συναντήσει θερμότατη υποδοχή από τον διεθνή τύπο, όπως επίσης το σύνολο του βιολιστικού έργου του Karl Nielsen.\nΟι τελευταίες ηχογραφήσεις, περιλαμβάνουν τα κουαρτέτα του Respighi για την BIS, τα πρώιμα κουαρτέτα του Nielsen, έργα για βιολί - έργα μουσικής δωματίου - κουαρτέτα των Γιώργου Σισιλιάνου, Δημήτρη Δραγατάκη, Μίκη Θεοδωράκη, Φίλιππου Τσαλαχούρη, Ντίνου Κωνσταντινίδη κ.ά.


Nonews-NEWS: Πέραμα: Πότε μπορεί να δοθεί...\n...εντολή μη καταδίωξης σε αστυνομικούς...\nΈνα από τα σημεία στην υπόθεση του Περάματος που επίσης έχει τύχει υπερβολικής προβολής είναι η περίφημη εντολή περί παύσης την καταδίωξης. Αυτό που αρχικά ούτως ή άλλως προκύπτει, είναι πως αυτή η εντολή δόθηκε στην πρώτη Ομάδα και όχι στην Ομάδα ΔΙ.ΑΣ. που... τελικά ενεπλάκη στο περιστατικό, δηλαδή στην Ομάδα της Δυτικής Αττικής.\nΑκόμα και αν αυτή είχε δοθεί, που τουλάχιστον οι εμπλεκόμενοι αστυνομικοί αρνούνται ότι την έλαβαν, θα πρέπει να εξεταστεί αν ήταν σε θέση να την ακούσουν καταδιώκοντας ήδη με πολύ υψηλές ταχύτητες και έντονους εξωτερικούς θορύβους.\nΣε κάθε περίπτωση αυτό που επισημαίνουν αξιωματικοί της ΕΛ.ΑΣ. προς αποφυγή λάθος εντυπώσεων είναι πως σαφώς δεν υπάρχει τέτοια πάγια εντολή από το κέντρο, γιατί πολύ απλά ο αξιωματικός που θα έδινε τέτοια εντολή ουσιαστικά θα παρανομούσε και θα τελούσε παράβαση καθήκοντος αφού εκ του νόμου οι αστυνομικοί είναι υποχρεωμένοι να επεμβαίνουν όταν αντιλαμβάνονται την οποιαδήποτε παράνομη πράξη που τελείται.\nΕίναι μια εντολή που ωστόσο κατά καιρούς δίνεται από τον επικεφαλής αξιωματικό του κέντρου (ανώτατο αξιωματικό) όταν οι συνθήκες το επιβάλουν για ιδιαίτερους λόγους προστασίας του αστυνομικού προσωπικού και των αθώων πολιτών, προς αποφυγή οποιουδήποτε τραυματισμού.\nΕν ολίγοις, η εμπλοκή των αστυνομικών στην καταδίωξη ήταν σύμφωνη με τον νόμο γιατί αυτό προβλέπει ο νόμος. Εάν υπήρξε διαταγή προς τους εμπλεκομένους αστυνομικούς, όχι σε άλλους, τότε αυτό ούτως ή άλλως είναι πειθαρχικό ζήτημα και όχι ποινικό. Δεν αφορά δηλαδή τις συνθήκες κάτω από τις οποίες πήρε αιματηρή κατάληξη η καταδίωξη. Σε αυτό το σκέλος, το ποινικό δηλαδή, ρόλο παίζουν τα πραγματικά γεγονότα όπως αυτά προκύπτουν από την προανακριτική διαδικασία και τις καταθέσεις ακόμα και αυτοπτών μαρτύρων που ελήφθησαν...


Οι επιθέσεις των Αιθερικών Αρχόντων στις Δυνάμεις του Φωτός - Διαδραστικά\nΑρχική Αύρα Οι επιθέσεις των Αιθερικών Αρχόντων στις Δυνάμεις του Φωτός\nΟι επιθέσεις των Αιθερικών Αρχόντων στις Δυνάμεις του Φωτός\nΟι Αιθερικοί “Άρχοντες”* είναι πολύ αλλεργικοί με την ενέργεια της αγάπης, ειδικά με την αγάπη μεταξύ ενός άνδρα και μιας γυναίκας. Όταν βλέπουν ένα ευτυχισμένο ζευγάρι, θέλουν να καταστρέψουν την αγάπη μεταξύ τους, διότι η αγάπη δίνει τη δύναμη στις μη φυσικές Δυνάμεις του Φωτός να τους εξουδετερώσουν.\nΕΙΜΑΣΤΕ ΟΛΟΙ ΑΙΧΜΑΛΩΤΟΙ ΣΕ ΕΝΑΝ ΑΙΘΕΡΙΚΟ ΚΛΩΒΟ\nΤο αιθερικό πλέγμα των Αρχόντων είναι ο κύριος παράγοντας που καθυστερεί την απελευθέρωση του πλανήτη. Εάν επιχειρηθεί τώρα οποιαδήποτε ενέργεια, οι αιθερικοί Άρχοντες μαζί με την Cabal θα επηρεάσουν τις Δυνάμεις του Φωτός στην επιφάνεια του πλανήτη, αλλά και τον γενικότερο πληθυσμό, μετατρέποντας την επιχείρηση σε μια πλήρη καταστροφή.\nΤο αιθερικό πλέγμα πρέπει να εξουδετερωθεί σε μεγάλο βαθμό πριν επιχειρηθεί η απελευθέρωση. Απαραίτητη προϋπόθεση για να πετύχουν οι Δυνάμεις του Φωτός την απομάκρυνση του, είναι η μεγαλύτερη συνειδητοποίηση από την ανθρωπότητα της ύπαρξής του.\nΑυτό το αιθερικό πλέγμα είναι ένα λεπτό στρώμα που εκτείνεται από την επιφάνεια του πλανήτη σε ύψος 8,6 μίλια προς τον ουρανό και άλλα τόσα προς τα κάτω, στον φλοιό της Γης. Η ραχοκοκαλιά του είναι ένα δίκτυο από αιθερικές υπερδιαστατικές σκουληκότρυπες, που περιέχουν δισεκατομμύρια δισεκατομμυρίων ερπετικών οντοτήτων (πολεμιστών και άλλων στοιχειωδών όντων ευρισκομένων σε ημι-συνειδητή κατάσταση). Όταν το φως του Κεντρικού Γαλαξιακού Ήλιου χτυπά τις σκουληκότρυπες, οι οντότητες αυτές ξεσηκώνονται και αρχίζουν να επιτίθενται σε οποιαδήποτε φωτεινά όντα μπορούν να βρουν, που είτε ευρίσκονται στο αιθερικό πεδίο, είτε σε ενσάρκωση.\nΑυτός είναι ο λόγος των ενεργειακών επιθέσεων που υφίστανται πολλοί εργάτες και πολεμιστές του Φωτός. Οι μη φυσικές δυνάμεις του Φωτός μπορούν να αφαιρέσουν τις αρνητικές οντότητες μετά από κάποιο χρονικό διάστημα και κατόπιν τηλεμεταφοράς τους στο Κεντρικό Γαλαξιακό Ήλιο, αλλά μέχρι τότε συνήθως θα έχουν υποστεί κάποια ζημιά . Πάλι, αν υπάρχει μεγαλύτερη ευαισθητοποίηση για το τι πραγματικά συμβαίνει, οι Δυνάμεις του Φωτός θα είναι πιο αποτελεσματικές στην προστασία μας και την εξάλειψη αυτών των αρνητικών οντοτήτων.\nΤο αιθερικό πλέγμα των Αρχόντων ελέγχεται από μία πολύ μικρή ομάδα αιθερικών όντων, που δίνουν τις εντολές τους σε εκατομμύρια αιθερικών Δρακονιανών (διοικητές τομέα), και εκείνοι ακολούθως στα δισεκατομμύρια των ερπετοειδών πολεμιστών και άλλων στοιχειωδών όντων που υπακούουν μόνον σε εντολές χωρίς να τις αμφισβητούν. Οι Άρχοντες ελέγχουν το δίκτυο αυτό με προηγμένη αιθερική τεχνολογία. Ολόκληρο το αιθερικό δίχτυο εντός του δακτυλίου των 17,2 μιλίων, είναι διαποτισμένο με ισχυρά ηλεκτρομαγνητικά πεδία που στρεβλώνουν τη δομή του χωροχρόνου σύμφωνα με το πρόγραμμα mainframe του ηλεκτρονικού υπολογιστή που κατευθύνει τη ροή της αιθερικής ενέργειας σε παγκόσμια κλίμακα. Τα πεδία αυτά ανιχνεύουν όλους όσους διακατέχονται με θετικές σκέψεις και συναισθήματα και αν αυτά είναι πάρα πολύ ισχυρά, αποστέλλουν μήνυμα προς τον αιθερικό μακροϋπολογιστή, που στη συνέχεια περισφίγγει με ένα πλέγμα διαστρεβλωμένων ηλεκτρομαγνητικών πεδίων το άτομο που βιώνει την θετικότητα και το εξουδετερώνει. Αν αυτό δεν είναι αρκετό, ενεργοποιεί επιπλέον ELF με infrasound βουητά χαμηλής συχνότητας, με επιπλέον ηλεκτρικούς παλμούς που αποστέλλονται στο ενεργειακό κέντρο (τσάκρα) του ηλιακού πλέγματος, βραχυκυκλώνοντας την ενέργεια Κουνταλίνι και σβήνοντας την προς τα κάτω. Αυτό γίνεται μερικές φορές σε συνδυασμό με ισχυρά ηλεκτρομαγνητικά πεδία γύρω από το τσάκρα του τρίτου ματιού, αποπροσανατολίζοντας το μυαλό και κάνοντας το άτομο να αισθάνεται υπνηλία ή να φαίνεται ότι είναι υπό την επήρεια ναρκωτικών. Μαζί με όλα αυτά, προβάλλονται συνεχώς αρνητικές σκεπτομορφές που βομβαρδίζουν το μυαλό του ατόμου.\nΠέρα από όλα αυτά, κάθε ενσαρκωμένο άτομο έχει ένα παράσιτο αρνητικής ενέργειας από στοιχειώδη ημι-συνειδητά όντα που συνδέονται με την περιοχή του ηλιακού πλέγματος, τα οποία προσπαθούν να ελέγξουν την συναισθηματική ζωή του εν λόγω ατόμου. Συνδέονται επίσης με παράσιτα αρνητικής ενέργειας άλλων προσώπων, ενορχηστρώνοντας συγκρούσεις.\nΟι Αιθερικοί Άρχοντες προβαίνουν στη μετάδοση δεδομένων από το mainframe του αιθερικού υπολογιστή στο φυσικό Black Box που έχει στην κατοχή της μία από τις σημαντικότερες ιταλικές οικογένειες Μαύρων Αρχόντων και συνδέεται με το φυσικό κεντρικό υπολογιστή της Cabal (το λεγόμενο “Θηρίο”). Στη συνέχεια, συνδέεται με τους υπολογιστές mainframe στο εσωτερικό της NSA. Αν και οι Φωτεινές Δυνάμεις κατάφεραν να τοποθετήσουν έναν ιό σ’ αυτό το Black Box, ο ιός αυτός δεν επέφερε τα αναμενόμενα αποτελέσματα.\nΟι Αιθερικοί Άρχοντες είναι πολύ αλλεργικοί σε μερικά πράγματα. Πρώτα – πρώτα με την ενέργεια της αγάπης, ειδικά με την αγάπη μεταξύ ενός άνδρα και μιας γυναίκας. Όταν βλέπουν ένα ευτυχισμένο ζευγάρι, θέλουν να καταστρέψουν την αγάπη μεταξύ τους, διότι η αγάπη δίνει τη δύναμη στις μη φυσικές Δυνάμεις του Φωτός να τους εξουδετερώσουν.\nΔεύτερον, είναι αλλεργικοί στην υγιή σεξουαλική ενέργεια. Μπορούν να καταστέλλουν αυτήν την ενέργεια, και όταν δεν μπορούν να το επιτύχουν, την διαστρέφουν. Η σεξουαλική ενέργεια είναι η ίδια η δύναμη της ζωής και όταν καταφέρνουν να την καταστέλλουν, προβατοποιούν τον πληθυσμό, με αποτέλεσμα τον ευκολότερο έλεγχο του.\nΤρίτον, είναι αλλεργικοί στις ενέργειες θετικών εξωγηίνων πολιτισμών και στις ενέργειες των αναληφθέντων Διδασκάλων. Προσπαθούν να καταστείλουν, να στρεβλώσουν και να διαχειριστούν αυτές τις ενέργειες όποτε είναι δυνατόν. Το δίκτυο των Αιθερικών Αρχόντων περιβάλλει τον πλανήτη κατά τα τελευταία 26.000 χρόνια, αλλά ενισχύθηκε σε μεγάλο βαθμό μετά την εισβολή τους στο Κογκό το 1996, όταν είχαν ενισχυθεί με πολλές ερπετοειδείς οντότητες από τον Γαλαξία μας και από τον γαλαξία της Ανδρομέδας. Στα τέλη του 1995, οι Άρχοντες φοβήθηκαν ότι η Γαλαξιακή Συνομοσπονδία θα πραγματοποιήσει επαφή με την ανθρωπότητα και ενίσχυσαν το αιθερικό πλέγμα για να το αποτρέψουν. Το πλέγμα αυτό έχει αποενεργοποιηθεί σε κάποιο βαθμό από τις Φωτεινές Δυνάμεις που τώρα επεξεργάζονται ειδικά σχέδια για την πλήρη αποενεργοποίηση του καθώς και για την τύχη των ερπετοειδών που απομένουν.\nΑιθερικοί “Άρχοντες”: Είναι οι ηγέτες των αποστατών του Ωρίωνα, οι οποίοι συνεπικουρούμενοι από ερπετικές οντότητες άλλων γαλαξιών εισέβαλαν στον πλανήτη μας πριν 26.000 χρόνια, ενδεδυμένοι με ανθρώπινα σώματα. Το 1996 και κατά την διάρκεια των γεγονότων στο Κογκό, πραγματοποίησαν νέα εισβολή ενισχύοντας τον αιθερικό κλωβό στον οποίο έχουν αιχμαλωτισμένη την ανθρωπότητα, με στόχο να συνεχίσουν την καραντίνα και να αποτρέψουν οποιαδήποτε επαφή με εξωγήινους πολιτισμούς. Οι Μαύροι Άρχοντες είναι οι ενσαρκωμένοι αρχηγοί των οικογενειών που κυβερνούν τον πλανήτη και αποτελούν προέκταση των Αιθερικών “Αρχόντων”\nΑύρα - Aura\nΠροηγούμενο άρθροΕΥΡΗΜΑΤΑ ΒΑΘΑΙΝΟΥΝ τα ΜΥΣΤΙΚΑ στο ΟΡΟΣ ΛΑΤΜΟΣ στο ΙΕΡΟ του ΔΙΟΣ\nΕπόμενο άρθροΗ απόκρυφη ιστορία της ανθρώπινης φυλής σε ένα video του Κλάους Ντόνα\nΤο Τελετουργικό για το «χτένισμα της αύρας» με τα χέρια σας\nΨυχή: το Ανθρώπινο Ενεργειακό Πεδίο\nΜπορεί η αύρα μας να είναι γεμάτη διαμονικα όντα;\nΠΩΣ να ΔΕΙΤΕ την ΑΥΡΑ σας (video)